Panasonic præsenterer årets nye europæiske VIERA TV-modeller\n>Om os >Nyheder >Article >Panasonic præsenterer årets nye europæiske VIERA TV-modeller\nÅrets LCD-LED-TV fra Panasonic tilbyder en lang række optimerede SMART-funktioner, imponerende billedkvalitet, skærmstørrelser til ethvert behov og en bred vifte af tilslutningsmuligheder.\nKøbenhavn, den 24. marts 2014 – Panasonic har i dag løftet sløret for virksomhedens nye europæiske entry-range og mid-range sortiment for VIERA LED-LCD-TV for 2014. De nye modeller er alle udstyret med en fantastisk billedkvalitet og nye funktioner, der giver en smart og enkel TV-oplevelse. Med funktionen TV Anywhere kan du få adgang til TV-programmer og -optagelser fra hele verden, mens du med Remote Sharing kan sende billeder, videoer eller meddelelser direkte til dit TV. Panasonic har også udviklet My Stream , som er en personlig kanal, hvor du selv bestemmer indholdet.\nDe otte nye TV-modeller\nEnergivenlig underholdning med skarpe billeder og moderne design\nAlle modellerne er kendetegnet ved et smukt, enkelt og tidløst design, der vil passe ind i ethvert moderne hjem. Afhængigt af modellen kan de fås i forskellige størrelser – fra et diskret 24" til et stort 60"-TV.\nDe nye modeller er alle udstyret med smarte strømbesparende funktioner og en intelligent strømbesparende kontrol, som kan hjælpe dig med at spare på energien. En lyssensor registrerer automatisk, hvor lyst billedet behøver at være, og de tilsluttede enheder forbruger kun strøm, når det er nødvendigt.\nPanasonics fire nye mid-range-TV byder blandt andet på fremragende billedkvalitet, flot ensartet lysstyrke, dybt sortniveau og optimal registrering af hurtige bevægelser. Det skyldes en avanceret billedbehandlingsteknologi med en Dual Core Plus-processor, Direct LED (D-LED)-baggrundsbelysning, 1200 Hz baggrundslys-scanning og en Intelligent Frame Creation Pro (BLS IFC)-teknologi.\nDe fire nye entry-range-modeller giver også naturlige og ensartede billeder med fantastiske detaljer takket være den avancerede LED-teknologi og de mange tilslutningsmuligheder. Modellerne AS500, AS520 og AS600 imponerer fra selv de mindste skærmstørrelser med en intelligent netværksfunktionalitet og forskellige multimediefunktioner. Med integreret Wi-Fi og DLNA-kapacitet kan du surfe på internettet og få adgang til det stadigt stigende antal apps og til dit personlige indhold fra dit netværk eller USB-enhed.\nMy Stream: Skræddersy dit eget indhold\nTjenesten My Stream er en personlig kanal for dig og din familie. Dufår her en samlet adgang til en lang række film og TV-udsendelser, Video-On-Demand og internettjenester. Her kan du også samle dine hjemmevideoer, familiebilleder, yndlingshjemmesiderog online videoer, så du har dit mest anvendte indhold samlet.\nMed Panasonics TV Remote 2 app og den nye ’My Button’ på TV'ets fjernbetjening kan du nemt opbygge din personlige profil. Ved tryk på denne knap signalerer du nemlig, at du er særligt interesseret i den type indhold, som du ser på det givne tidspunkt, og med den information giver dit TV dig nye anbefalinger.\n2014-modellerne er alle designet og bygget med brugervenligheden i fokus, så selv de mest ikke-tekniske brugere nemt vil kunne udnytte de mange smarte funktioner. Dette inkluderer en optimeret My Home Screen4(opstartsskærm),der kan gøres personlig for hvert familiemedlem.\nTV Anywhere: Få adgang til indhold på farten\nNu skal du ikke længere være hjemme for at få adgang til godt indhold. Brug Panasonics TV Remote 2 app og tilslut dig Panasonic Cloud, så kan du streame tv-udsendelser og film, uanset hvor du er i verden, direkte til din tablet eller smartphone fra en USB-harddisk, som du tilslutter dit TV. Med Panasonic TV Remote 2 app kan du også dele vigtige øjeblikke med venner og familie med det samme – du kan sende beskeder, videoer og billeder via Panasonic Cloud til dit TV derhjemme, selv mens du er på farten.\nHighlights over de otte nye 2014-modeller\n• Full HD LED-TV med 1200Hz (BLS), high-speed panel til imponerende billedkvalitet, jævn bevægelse og 3D\n• My Stream: Få anbefalet indhold, som matcher dine præferencer gennem en intuitiv brugerflade\n• Twin HD Tuner: Se en udsendelse og optag en anden eller se to på samme tid\n• TV Anywhere: Din underholdning fra TV til din web-aktiverede mobilenhed, selv uden for hjemmet\n• Indbygget kamera: Tag Skype videoopkald, eller få adgang til din personlige My Home Screen med ansigtsgenkendelsesfunktion\n• Bred betragtningsvinkel med spektakulære farver, kontrast og lysstyrke for bedste visning fra stort set alle placeringer i hjemmet\n• Voice Assistant: Brug din stemme til at styre TV’et og til at surfe på internettet (tilgængelighed varierer efter lokation)\n• Full HD LED-TV med 100 Hz (BLB) og Dual Core CPU for fantastisk billedkvalitet og innovative SMART-funktioner\n• Internet Apps: Surf på nettet, få adgang til sociale medier og afhold Skype-videoopkald på TV’et\n• Full HD LED-TV med 100 Hz (BLB), superskarp billedkvalitet til hurtige bevægelser som under sport (32 "og 24"-modeller er kun HD-ready)\n• My Home Screen: Tilpas opstartsskærmen for hurtigt at få adgang til dine yndlingsprogrammer eller App Market\n• Swipe & Share: Brug din mobilenhed med Panasonic TV Remote 2 app til at streame direkte til fjernsynet\n• Full HD LED-TV med 100 Hz (BLB), superskarp billedkvalitet til hurtige bevægelser som under sport (32"-modellen er kun HD-ready)\n• Media Player: Se billeder, film og musik på dit TV nemt fra enhver USB-enhed\n• Høj kontrast: Leverer dynamiske billeder med flot farve og dybt sortniveau\n• V-Audio: Nyd den gode lyd\n1 Gælder ikke A400-serien\n2 Gælder ikke A400-serien\n3 Gælder ikke AS520, AS500, A400-serierne\n4 Gælder ikke A400-serien


Stjernerne og vandbærerne. 200 års dansk musik - en mini-antologi | Seismograf\n| DMT Årgang 74 (1999-2000) nr. 03 - side 106-108\nDa jeg var i København for nylig, foreslog DMTs redaktør en byttehandel: Hvis jeg ville anmelde denne bunke nye partiturer kunne jeg tage dem med hjem til USA og give dem til Center for the Study of Danish Music, University of Louisville. Disse partiturer fra Edition Wilhelm Hansen og fra Engstrøm & Sødring er næsten en mini-antologi over dansk musik, omend ret så tilfældigt udvalgte. Der er første-udgaver af musik fra det sene 18., midt-19., og sene 20. århundrede; musik for højst varierende besætninger, endog en opera. Selvfølgelig er der meget som ikke er repræsenteret her. Ikke desto mindre er dette et rigt udbud af musik på forskellige niveauer, med vekslende funktioner og mange slags reference-rammer.\nHvis man søger en rød tråd i denne 'antologi' er det måske C.E.F. Weyses bidrag som springer i øjnene. At danskerne vokser op med Weyses sange indkodet på rygmarven er et velkendt faktum, og nu er et udvalg af morgensangene - uden Ingemanns tekster - blevet 'kanoniserede' i udsætninger for orgel af Hillerød organisten Christian Vestergaard-Pedersen. De er indføjet som appendix i et bind med orgel-præludier og koral-variationer til kirkebrug, og Vestergaard-Pedersens intention er at give dem en ny identitet, løsrevet fra teksterne. Men er versenes oprindelige mening ikke en uafrystelig del af disse sanges væsen og udtryk? Er deres omsorg for de hjemløse og retsløse problembørn i samfundet ikke en del af deres livskraft og deres status som nationale klenodier?\nDet er svært at gribe kernen i den musikalske national-karakter; dog er det muligt at trække en linie fra Weyses og Ingemanns sange, over Nielsens sange (tænk på Jens Vejmand, socialdemokratiets uopslidelige mærke-sang), til Per Nørgårds Wölfli-sange med deres indfølte forståelse for en social og mental outsiders verden.\nNy-opdagelsen af Weyses symfonier er i enhver henseeende et tegn på det danske musiklivs fremvoksende selvbevidsthed. De første to symfonier, komponeret i 1795, er nu bd. IX i Dania Sonans: Kilder til Musikkens Historie i Danmark, som også er bd. I af de samlede værker. Carsten Hattings redaktion udgør et smukt stykke arbejde. Da de to værker blev indspillet af Michael Schønwandt og Det kongelige Kapel, var der ingen moderne udgaver og man måtte bruge kopier af Weyses manuskripter fra Det kongelige Bibliotek. Selv om mol-tonaliteten i den første symfoni (g-mol) ikke er strengt konventionel, er begge værker dog helt og fuldt vidnesbyrd om et ubesværet og dybtgående kendskab til den Østrig-Ungarske symfoniske tradition, som det fremgår af markante modulerende passager, rytmisk opfindsomhed, solide temaer og velkendte wienerske form-skemaer. Begge symfonier har langsomme satser med tema og variationer. Ydersatserne viser at Weyse kendte Emmanuel Bach og Joseph Haydn ud og ind, og at Mozart var hans ideal (som også den tre-dobbelte fuga-finale i den fjerde symfoni skulle vise).\nIgen kan man spørge, er der noget karakteristisk dansk i Weyses afstandtagen fra alt hvad der virker pompøst og svulstigt? Spørgsmålet bliver mere påtrængende i forbindelse med Niels W. Gades anden symfoni i e-mol (redigeret af Niels Bo Foltmann): Hvor dansk var Elverskuds komponist? Hans anden symfoni var åbenbart færdig i det store og hele, førend Gade blev opdaget af Mendelssohn og kom under hans indflydelse (symfonier nr. 3-5). Det spontane og det folkloristiske i temaerne, parret med respekt for klassiske idealer, er typisk for den tidlige Romantik; men er hornenes kalden mon ekkoer af en nordisk natur-poesi, eller blot mellem-europæisk 'Wald-Einsamkeit'? Gade var mere sig selv med det fulde symfoniske spektrum end med den tørre strygekvartet-klang, og e-mol kvartetten har et mere anstrengt forhold til den klassiske tradition end symfonierne.\nDen ny-vakte interesse for Weyse og Gade samt andre komponister fra 18- og 1900-tallene demonstrerer et behov for at søge tilbage og identificere baggrunden for den danske musikalske renaissance siden slutningen af 1950erne.\nBent Lylloffs bind med Orchestral Studies til belysning af Carl Nielsens brug af slagtøj i orkesterværkerne er både et resultat af en lang professionel karriere - og genspejling af et personligt forhold: Lylloff var svoger til Telmányi, som var Nielsens svoger. Lylloffs studier kommer på et godt tidspunkt, eftersom Nielsens orkesterstykker spilles udenlands med tiltagende hyppighed (blandt anden-rangs orkestre i USA, for eksempel, blev den fjerde symfoni opført i Charleston, West Virginia, i foråret, og den bliver spillet i Louisville, Kentucky, i den kommende sæson). Dette bind vil blive populært hos slagtøjsspillere med øre for Nielsen. (Mit eksemplar er allerede lånt ud til en kollega som vil bruge det til en simuleret optagelses-prøve for elever i det kommende semester). Oplysende materiale om Nielsen er højst påkrævet, som det, for eksempel, blev demonstreret af den temmelig perifere omtale af den femte symfoni i en doktor-afhandling fra Louisiana State University (1989) om lilletrommens forvandling fra militært instrument til orkester-instrument.\nHermed rykker vi frem til de samtidige komponister og til udgivelser der illustrerer trivslen i 1980ernes og 90ernes danske musik. Spændvidden i musiklivet finder udtryk i adskillige partiturer for kammer- besætninger, som også indbefatter værker af to komponister af den ældre generation, Bernhard Lewkovitch' 6 Partitas for messing-kvintet, og Jan Maegaards tidlige Blæserkvintet (op. 11).\nLewkovitch' Partitas er meditationer over gamle koral-melodier, i stil med den sene Stravinsky eller Hindemith. Hvert partita er i seks satser med fri udnyttelse af imitation, rytmiske variationer, gen-harmoniseringer, og skiftende grupperinger af de fem instrumenter uden repetition fra den ene sats til den næste. Stilen er lapidarisk, men den romersk-katolske patos afviger mærkbart fra den typiske 'danske lyrik'.\nMaegaards værk er et gennemtænkt svar på det tidlige 20. århundredes ideal for kammermusik, hvilket komponisten var stærkt medvirkende til at introducere i Danmark. Et kort 'Preludio' følges af tema med variationer (siciliano, elegia for solo klarinet, fantasia med fløjte-kaskader, regelret fughetta, marche militaire, toccata).\nMed den næste generation er modernismen længst assimileret, og fokuseringen har skiftet til lydmassen og problemet med at få den til at bevæge sig. De yngre generationer er generelt uvillige til at akceptere faste rammer for fortolkning, og deres eneste fælles platform er udforskningen af naturen.\nKarsten Fundals Traces for en 'Messiaen'-kvartet er så forskelligt fra Maegaards stykke som vel tænkeligt. Her er minimalismen og det fraktale verdensbillede normgivende. Fortolkning er reduceret til den korrekte udførelse af den varierende puls og de langsomme skift i amorfe mønstre, der reproducerer sig selv i en quasi biologisk proces. Nær midten af stykket (Più lento, cantabile con tenerezza) begynder mønstrene at stige opad, indtil de forsvinder i luften, diminuendo al quasi niente.\nOle Bucks A Tree for tretten musikere begynder, så at sige, hvor Fundals stykke ender: Buck lægger ud med simple melodiske ideer i udtyndet form; så kommer en tung akkord, der gennembores af en langsomt oscillerende tone. Processen accelererer i linier af opadgående 16.-dels noder, og til slut gennembryder de stigende tone-rækker igen og igen akkordernes hvilende masse.\nEn ganske anden orientering i retning af en slags 'tredie vej' (third stream), cross-over musik præger Anders Koppels Rivolta for klavertrio. Stykket er fuldt af kløgtige ideer - harmoniske, formelle og rytmiske - og minder en del om tidlige stykker af Prokofiev.\nI værkerne for soloudøvere er mangesidigheden endnu mere slående. Man mærker at avancerede guitarister og organister, blandt andre, har bidraget til at ændre billedet af det forhåndenværende repertoire.\nDet mest enkle og direkte af værkerne for sologuitar er Vagn Holmboes Parlare del piu e del meno (To talk about this and that). Som titlen angiver, består det af korte kontrasterende segmenter der tilsammen udgør en helhed ligesom en 16.-århundrede-canzona.\nDer er langt fra Holmboes jydske sindighed til den kosmopolitanske verve i Poul Ruders Chaconne og Etude & Ricercare for solo guitar. Disse stykker er inspirerede af komponistens venskab med den amerikanske guitarist David Starobin, og de er seriøse og krævende (og det sidste, meget langt). Det første stykke opviser rytmiske variationer over en stigende linie i den første del, og derpå en faldende linie i den anden del; det er nemt nok at følge; men de to andre stykker er åbenbart baserede på teoretiske forudsætninger, som ikke er så lette at gennemtrænge.\nBent Lorentzen, denne uforbederlige modernist, har tilsyneladende skabt et monumentalt værk for orgel med From the Planets, Suite of Seven Pieces for Organ - Sol, Luna, Mars, Mercurius, Jupiter, Venus, and Saturnus. Stykkerne er skrevet mellem 1982 og 1996 og følger en forudseelig kurs fra planet til planet: fra et stort anlagt lyd-masse stykke, til meditativ kontemplation, via en stampende toccata med komprimerede akkorder, til en afsluttende latino-farvet ekstatisk dans. Den vedholdende optagethed af planeternes sfæriske 'kode' er vel endnu et bidrag til gen-fortolkningen af ældre tiders tanke-modeller.\nDen arkitektoniske frises vekslen mellem metope og triglyf er den skjulte fortælling i Niels Rosing-Schows Métope for orgel. Stykket veksler mellem to slags modalitet, to slags pentatonik/heptatonik, to slags puls. Til slut 'forsvinder' en totalt kromatisk linie op i det høje register (over en dyb, liggende tone).\nSolistisk klaver er repræsenteret af to udvalgte stykker fra Anders Brødsgaards klaversuite. Joker og Requiem kan godt tåle at stå på egne ben. Det første er et omskifteligt, toccatalignende essay; det andet er en meditation over resonerende lyd. Solo- slagtøj udforskes i Rejang, et karakteristisk Ole Buck-stykke: Lange kæder af repetitive mønstre; beherskede, gradvise skift, så hvert nyt mønster glider ud af det foregående og ind i det næste.\nEndelig er der en soloviolin- transskription (ved Heinrich Hölein) af Per Nørgårds Libro per Nabuko i to dele: I, The Secret Melody (Sonata in Five Movements) og II, Resident. Den originale version for solo bratsch forbliver et af de fineste stykker inden for repertoiret (fuldt så god som Hindemiths og Brittens, for eksempel). Den nye version har en anden, mere gennemsigtig klang som bringer gemte facetter af værket for dagen.\nBlandt de vokale partiturer finder man et af Per Nørgårds mest originale og vellykkede værker, det tryllebindende D'Monstrantz Vöögeli (et af de Wölfli-inspirerede stykker fra 1980erne). Det er kendt, blandt andet, fra Ars Novas indspilning, og nu kan man så se hvordan det er sat sammen. Det er komponeret for fuglestemmer (på cd) og tolv individuelle menneske- stemmer, SATB. Moduler taget fra virkelige fuglesange og imiterede fuglesange bruges som givne formularer og væves sammen til et broget fletværk af rytmisk og melodisk uafhængige melodier. Den forbløffende sammenknytning af mennesker og fugle er en genial tanke. Til forskel fra Messiaens brug af fuglesang, er Nørgårds inspiration ikke religiøs men humanistisk/økologisk.\nHelt forskelligt er det andet Nørgård-korværk, Four Latin Motets (med tekster fra Davids Salmer) - en smuk og velopdragen hyldest til selve det at synge. I disse fire 'studier' i orientalske modaliteter kan den mindste ændring gøre forskel på sorg og glæde.\nBo Holtens ekspertise i det sene 14.-tals flerstemmighed med imitation, indforstået tekstforedrag og præcis intonering i de vokale harmonier er mærkbart i hans udsættelse (for 8-stemmigt SATB kor) af et digt fra dette århundredes begyndelse, Edith Södergrans trodsige og selvbevidste Triumf att finnas till. Dette er langt fra dansk husflidsmusik: En apoteose til solen med en sektion som tør måle sig med forspillet til Das Rheingold, og et omslag med en fuldt udfoldet reproduktion af Edvard Munchs Solen i Oslo Universitet. De brede strøg i Södergrans digt akcentueres ved at komponisten starter med den sidste halvdel af første strofe (Triumf att leva...), før han udsætter digtet i dets helhed.\nFor nu at slutte med to af Nørgårds større værker, er det interessant at se hans kompositoriske løbebane afmærket af den første symfoni, Sinfonia Austera, skrevet da han var i begyndelsen af tyverne (1953-55, rev. 1957), og hans seneste opera(torium), Nuit des hommes: Menneskenes Nat/Mændenes Nat (1996). Begge værker er mørke i tonen. Den tidlige symfoni er stærkt 'nordisk' i sin dialog med naturkræfterne (skriver Jørgen I. Jensen i sit forord). I symfonien optræder lyset som symbol imod en mørk baggrund; men i operaen bliver lyset absorberet af en stadigt mere truende sort baggrund.\nNuit des hommes skildrer det drastiske tab af menneskelighed og den vildtvoksende galskab som den første verdenskrig frembragte. Nørgårds forståelse af den historiske situation da »det hele løb af sporet« og mennesket blev til en maskine er måske specielt 'dansk' i den forstand at den kun er mulig for en kunstner fra et neutralt - men truet - land. Det er en kammeropera (for mezzosopran, tenor, strygekvartet, slagtøj og elektronisk lyd), som har muligheder for at nå lyttere verden over. Teksten projiceres som en integreret, grafisk del af scenebilledet, hvilket gør det muligt at omgå det evindelige sprogproblem (de optrædende synger Apollinaires tekster på fransk). Udgi-velsen af operaen er et skridt i retning af en international udbredelse af vær-ket (det er ikke for tidligt at holde dette stykke frem med henblik på hundredeåret for verdenskrigen, 2014).\nAlle disse værker giver et klart signalement af dansk musik i en tilstand af stadig bevægelse. Hvad der er godt eller skidt, og hvad der er bundet til fortiden eller bidrager til fremtiden, dette er nok mindre væsentligt end selve det faktum at der er bevægelse, fornyelse, energi.\nTil slut må jeg dog tilføje en negativ note angående brugen af engelsk i partiturerne. Komponisternes kommentarer er væsentlige for at formidle deres hensigter til de udførende, og derfor må sproget være meningsfuldt og præcist. Hvad, for blot at tage et enkelt eksempel, betyder 'vociferatious'? Konventionelle musikalske udtryk bør også bruges korrekt. Hvad, for eksempel, er 'tenerezza con moto'? Hvorfor ikke skrive 'più' i stedet for 'piú', 'aggressivo' i stedet for 'agressivo'?\n• Erik Brødsgaard, Requiem for piano solo; Joker for piano solo\n(Edition Wilhelm Hansen)\n• Ole Buck, A Tree for thirteen musicians (Sinfonietta); Rejang: five movements for percussion\n• Karsten Fundal, Traces for clarinet, violin, cello and piano\n• Niels W. Gade, ed. Niels Bo Foltmann, Symphony No. 2, op. 10; String Quartet in F Minor (1851) (parts); String Quartet in E Minor (1877/1889) (parts)\n(Engstrøm & Sødring)\n• Vagn Holmboe, Parlare del piu e del meno, five movements for guitar solo (Edition Wilhelm Hansen)\n• Bo Holten, Triumf att finnas till (Edith Södergran), for 8-part SATB (Edition Wilhelm Hansen)\n• Anders Koppel, Rivolta, Piano Trio no. 1 for violin, cello and piano\n• Bernhard Lewkovitch, 6 Partitas for Brass\n• Bent Lorentzen, From the Planets, Suite of Seven Pieces for Organ (Sol, Luna, Mars, Mercurius, Jupiter, Venus, Saturnus\n• Bent Lylloff, ed., Carl Nielsen and Percussion, Orchestral Studies\n• Jan Maegaard, Blæserkvintet, op. 11 (Engstrøm & Sødring)\n• Per Nørgård, Symphony No. 1, Sinfonia Austera; Four Latin Motets (Book of Psalms) for SSATB; Libro per Nobuko, I The Secret Melody (Sonata in Five Movements); II Resident, transcribed for violin by Heinrich Hörlein); Nuit des hommes: "Menneskenes Nat/Mændenes Nat" (Apollinaire) for mezzosoprano, tenor, string quartet, percussion and electronics; D'Monstrantz Vöögeli (A. Wölfli) for bird voices (on CD) and human voices, twelve SATB solo voices\n• Niels Rosing-Schow, Métope for organ (Edition Wilhelm Hansen)\n• Poul Ruders, Chaconne for guitar solo; Etude & Ricercare for guitar solo (Edition Wilhelm Hansen)\n• Christian Vestergaard-Pedersen, Koralbearbejdelser: Bearbejdelser af C.E.F. Weyses melodier til Ingemanns morgensange, 2. reviderede og udvidede udgave\n• C.E.F. Weyse, ed. C. E. Hatting, Symphonies 1-2 (Dania Sonans, Kilder til Musikkens Historie i Danmark (Engstrøm & Sødring)\nJean Christensen er professor i musikhistorie ved University of Louisville, Kentucky, hvor hun også leder afdelingen Center For The Study Of Danish Music.


Danske politikere klar til indgreb: Kræver skattekontrol hos Uber og Airbnb - Computerworld\nEt flertal af Folketingets partier ønsker større kontrol med Uber- og Airbnb-brugernes skattebetaling.\n15. januar 2016 kl. 14.46\nEt flertal i Folketinget ønsker, at tjenester som Airbnb og Uber automatisk skal oplyse skattemyndighederne om, hvem der tjener penge på deres platforme.\nSkal udlevere navne på brugere\nBliver loven ændret, vil det betyde, at selskaberne i fremtiden skal indberette oplysninger om, hvilke personer, der tjener penge på platformene, og hvad deres indtægt er.\nTaxabranchen har ofte fremhævet, at det giver Uber-chaufførerne mulighed for at undgå at betale skat, når denne type indberetning ikke automatisk finder sted, hvilket betyder, at taxachaufførerne konkurrerer mod Uber på ulige vilkår.\nSom Computerworld tidligere har beskrevet, bliver den københavnske taxabranche i øjeblikket presset hårdt af Uber, der formodes at have flere hundrede biler på gaderne i København.\nMange kunder opfatter blandt andet Uber som et attraktivt tilbud, fordi tjenesten tilbyder priser, der er betydeligt lavere end de takster, som taxabranchen opererer med.\nSkatteminister opfordrer til dialog\nI en pressemeddelelse oplyser skatteminister Karsten Lauritzen (V), at han i første omgang ønsker, at man fører en dialog med selskaberne.\nDet er hans forhåbning, at en sådan dialog kan sikre, at selskaberne sørger for at deres brugere indberetter skattepligtig indkomst uden, at det bliver nødvendigt at indføre ny regulering.\n"Det er i mine øjne forkert, hvis man ser disse nye virksomhedskoncepter som et problem. Jeg ser det som et udtryk for innovation, som bidrager til at gøre os rigere som samfund og give alle danskere flere muligheder."\n"Jeg ønsker ikke at skabe et stort kontrolregime. Tværtimod går vi i dialog med branchen for at finde nogle løsninger, så man på en nem og ubesværet måde kan svare den skat, man skal," siger skatteminister Karsten Lauritzen ifølge pressemeddelelsen.\nFlere steder i verden pålægger Airbnb allerede automatisk turistskatter på udlejninger. Det sker eksempelvis i Paris, Amsterdam og i en række amerikanske stater.


Arbejdsmiljø og bæredygtighed går hånd i hånd hos Ørsted - ArbejdsmiljøNET\nIfølge arbejdsmiljøchef på Ørsted, Henrik Bak Hoffman, skal svaret på fremtidens rekrutterings- og fastholdelsesstrategi findes i værdier som arbejdsmiljø og bæredygtighed over en bred front\nEnergikoncernen Ørsted beskæftiger alene på virksomhedens to danske hovedlokationer i Gentofte og Skærbæk ved Fredericia i omegnen af 2700 medarbejdere, men udover dette er man til stede på omkring 150 forskellige lokationer. Det være sig vindmølleparker, solcelleanlæg, eller faciliteter, der beskæftiger sig med batterier og flydende grønne brændsler.\nDet stiller store krav til varetagelsen af arbejdsmiljøet, og vi har i den anledning aflagt besøg på energivirksomheden Ørsted, hvor ArbejdsmiljøNETs bestyrelsesmedlem, Henrik Bak Hoffman til daglig er ansvarlig for arbejdsmiljø og bæredygtighed med titlen Head of Global Workplace Sustainability & Safety.\nVi er fire i min afdeling, som skaber rammerne for at lave attraktive arbejdspladser, men formelt har jeg ikke ansvaret for alle vores kontormedarbejderes arbejdsmiljø. Det ligger i linjeledelsen, og hvis man regner samtlige ansatte med et arbejdsmiljøansvar op, lander vi på omkring 160 personer, forklarer Henrik Bak Hoffman.\nGrøn og social bæredygtighed\nStrategien for arbejdsmiljøet hos Ørsted er meget klar, og den tager udgangspunkt i en kobling mellem arbejdsmiljø og bæredygtighed. Og med bæredygtighed menes der ikke alene det miljømæssige, men også mangfoldighedstiltag som ligestilling mellem kønnene og social diversitet. Men fordi virksomheden befinder sig i forsyningssektoren, er det indlysende, at klimaet også fylder meget.\nVi har hos os en ambition om at gå forrest som virksomhed ved kun at bruge grøn energi, fordi det netop er det produkt, vi tilbyder. Det handler om vindmølleparker på land og til havs. Det handler om solcelleanlæg og batterier, samt flydende grønne brændstoffer som led i Power-to-X- energi. Men vi ved også, at det ikke kan stå alene. De yngre generationer ser i dag i høj grad den brede bæredygtighed som noget attraktiv i deres jobsøgning, siger Henrik Bak Hoffman.\nDet betyder, at man på Ørsteds ”uofficielle” hovedkontor i Gentofte eksperimenterer med såvel mere fleksible arbejdsformer som en nytænkning af, hvad et kontor egentlig skal indeholde for folk. Det sker i en erkendelse af, at tiden er løbet fra de traditionelle storrumskontorer – en erkendelse, som ganske vist blev forstærket af Corona-nedlukninger, men som allerede var der inden.\nDet handler for os om at skabe en fleksibel arbejdsplads. Dels kørte vi i perioden med nedlukninger et ”Work from Home”-program, hvor medarbejderne kunne bestille møbler til deres hjem og indrette hjemmearbejdspladser, som passede til deres behov. Det beskæftiger vi os meget frem fremtidens fleksible arbejdsplads, hvor vi transformerer vores kontorer fra bare at være et sted, hvor man møder op hver eneste dag, til at være et sted, hvor man mødes med kolleger og skaber zoner for alle mulige forskellige typer af aktiviteter. Altså en ny måde at bruge kontoret på, siger Henrik Bak Hoffman.\nEr du medlem af ArbejdsmiljøNET, kan du læse mere om Ørsteds arbejde med arbejdsmiljø og bæredygtighed i seneste udgave af magasinet ArbejdsmiljøNET, der netop er udkommet.\nMedlemmer kan desuden stifte nærmere bekendtskab med Ørsteds bud på den hybride arbejdsplads til det kommende medlemsarrangement ‘Love Your Workplace’ den 18. maj klokken 15. Tilmelding sker gennem medlemssiden.


Strandpromenaden 69, 3. , 2100 København Ø – Se vigtig info\nVurderingsprisen er over de sidste fire år steget gennemsnitlig ca. 151.000 kr per måned.\nStrandpromenaden 69, 3. , 2100 København Ø\nLejligheden på Strandpromenaden 69, 3. i København Ø er opført i 2019 og indeholder 4 værelser, et køkken og to badeværelser fordelt på 157 m2.\nLuftfoto af Strandpromenaden 69, 3. , 2100 København Ø fra foråret 2019. Matriklen er markeret med den grønne polygon og adressens koordinater (55.7212°N, 12.5817°E) er den lille grønne cirkel.\nSundhed — Strandpromenaden 69, 3. , 2100 København Ø\nStrandpromenaden 69, 3. , 2100 København Ø er en lejlighed og dermed langt mindre udsat for radonforurening end enfamiliehuse i samme område. Radonrisikoen er derfor Meget lav.\nStrandpromenaden 69, 3. , 2100 København Ø ligger i den gamle København kommune, der er klassificeret som Radonklasse 2. Det betyder at 1-3% af husstandene i området vurderes at have et radonniveau på 200 Bq/m3 eller mere (WHO anbefaler at koncentrationen ikke overstiger den øvre grænseværdi på 100 Bq/m3). Som udgangspunkt er risiko for Radon i boligen derfor middelhøj.\nDet geologiske underlag på Strandpromenaden 69, 3. , 2100 København Ø er Strandvolde (Se Geologi og Geoteknik), der ikke øger risikoen for Radon.\nEjendommen Strandpromenaden 69, 3. , 2100 København Ø er opført i 2019 (Se Boligoplysninger) og sandsynligvis radonsikret mod undergrunden. Ejendommen er nemlig opført efter bygningsreglementet i 2010, der for nybyggeri præciserer, at radonsikring skal sørge for, at radonindholdet ikke overstiger 100 Bq/m3 i indeklimaet.\nStrandpromenaden 69, 3. , 2100 København Ø er en lejlighed. Lejligheder i etageejendomme har et gennemsnitligt radonniveau på ca. 25 procent af niveauet i enfamiliehuse i området.\nDer er lav risiko for Radon på Strandpromenaden 69, 3. , 2100 København Ø.\nIfølge Machine Learning- algoritmen har lejligheden på Strandpromenaden 69, 3. ingen risiko for Asbest.\nIfølge Machine Learning- algoritmen har lejligheden på Strandpromenaden 69, 3. ingen risiko for PCB.\nIfølge Machine Learning- algoritmen har lejligheden på Strandpromenaden 69, 3. ingen risiko for tungmetaller.\nDer er ingen registreret jordforurening på ejendommen Strandpromenaden 69, 3. , 2100 København Ø.\nKortet ovenfor viser jordforurening i området omkring matriklen 4806-Udenbys Klædebo Kvarter, København, der hører til Strandpromenaden 69, 3. , 2100 København Ø. De røde omrader er egentlige jordforureninger (V2) og blå områder er mulige forureninger, der ikke endnu er undersøgt (V1). - Åbn stort kort\nDownload en officiel jordforureningsattest for Strandpromenaden 69, 3. , 2100 København Ø. Tryk på knappen og en PDF-fil vil blive dannet via Danmarks Miljøportal.\n157-00159 Region Hovedstaden 438 F0\n157-00096 Region Hovedstaden 286\nJordforureningsdata indsamles, opdateres og adminstreres af regionerne. Hvis du vil vide mere om jordforurening omkring Strandpromenaden 69, 3. , 2100 København Ø bør du kontakte den ansvarlige myndighed hos Region Hovedstaden\nDer kan være problemer med luftforurening på Strandpromenaden 69, 3. , 2100 København Ø.\nDer er trafikstøj på adressen Strandpromenaden 69, 3. , 2100 København Ø. Støjen er vurderet at være 55-60 dB. Det er et støjniveau, der svarer til støjen fra en vaskemaskine.\nKortet viser trafikstøj i området omkring Strandpromenaden 69, 3. , 2100 København Ø. - Åbn stort kort\nNedenstående tabel viser trafikstøj i 1.5 meters højde på Strandpromenaden 69, 3. , 2100 København Ø om dagen:\nDrikkevand på adressen Strandpromenaden 69, 3. , 2100 København Ø har hårdhed: 18 - 24. Det betyder at vandet er klassificeret som hårdt. Hårdhedsgraden er baseret på et gennemsnit for kommunen. Vi anbefaler derfor, at du undersøger hårdhedsgraden hos dit lokale vandværk.\nRisiko for oversvømmelse — Strandpromenaden 69, 3. , 2100 København Ø\nDer kan være risiko for oversvømmelse ved kraftig regn og/eller regulære skybrud på adressen Strandpromenaden 69, 3. , 2100 København Ø.\nStrandpromenaden 69, 3. , 2100 København Ø ligger ikke i en lavning og som udgangspunkt er risikoen for at regnvand samler sig på adressen under skybrud derfor lav.\nRisiko for oversvømmelse ved ekstrem regn afhænger i høj grad af terrænet. Kortet ovenfor viser lavninger (markeret med blå) omkring Strandpromenaden 69, 3. , 2100 København Ø. De blå områder viser den potentielle maksimale udbredelse af skybrudsrelateret oversvømmelse hvis alle lavninger bliver helt fyldt med vand. - Åbn stort kort\nDen gennemsnitlige befæstelsesgrad i området omkring Strandpromenaden 69, 3. , 2100 København Ø er 50 procent. Det betyder, at ca. 50 procent af overfladen er bebygget eller belagt med asfalt, fliser, brosten mv., der hindrer regn- og overfladevand at sive ned i jorden.\nI perioder med kraftig nedbør vil det øverste jordlag have en middellav hydraulisk ledningsevne på 100 - 125 mm/dag i området omkring Strandpromenaden 69, 3. , 2100 København Ø. Selv i ubebyggede områder vil regnvand derfor blive på overfladen og kun relativt langsomt trænge ned i jorden.\nStrandpromenaden 69, 3. ligger i et område hvor grundvand ikke ser ud til at udgøre en risiko ifm oversvømmelse.\nBaseret på de historiske observationer og den nummeriske grundvandsmodel er der ikke tegn på at Strandpromenaden 69, 3. har problemer med højtliggende grundvand, for nuværende.\nKortet viser den modellerede dybde til grundvandet omkring Strandpromenaden 69, 3. . Kortudsnittet måler 1.600 x 800 meter og adressen er markeret med markør . Dybderne er baseret på historiske (1991-2020) målinger i vinterhalvåret (i geologisektionen længere nede på siden kan du få mere detaljeret information om de geologiske boringer tæt på adressen, hvorfra grundvandsdata stammer). Modelberegningerne er nedskaleret fra 100 m grid til 10 m grid med brug af maskinlæring. Områder med højt grundvand er markeret med blå farver, mens gule og orange farver svarer til et dybere grundvandsspejl. - Åbn stort kort\nStrandpromenaden 69, 3. , 2100 København Ø er ikke i umiddelbar risiko for oversvømmelse ifm forhøjet vandstand i nærmeste vandløb.\nKortet ovenfor viser hvilke områder, der kan blive berørt i tilfælde af en vandstand på 100 cm over det normale niveau i nærmeste vandløb. Push-pin markøren angiver adressen Strandpromenaden 69, 3. , 2100 København Ø. Data er stillet til rådighed af Klimatilpasning.dk. Se nærmere på det interaktive Vandløbsflodskort - Åbn vandløbskort\nStrandpromenaden 69, 3. , 2100 København Ø ligger i en højde på 2.6 meter over havets overflade.\nKortet ovenfor viser hvilke områder, der kan blive berørt i tilfælde af en vandstand på 260 cm over det nuværende gennemsnitlige havniveau. Push-pin markøren angiver adressen Strandpromenaden 69, 3. , 2100 København Ø. Data er stillet til rådighed af Klimatilpasning.dk. På det interaktive stormflodskort kan du vurdere andre områder og vandstandsstigninger - Åbn stormflodskort\nBoligfakta og Økonomi — Strandpromenaden 69, 3. , 2100 København Ø\nNedenfor har vi samlet flere BBR informationer om Strandpromenaden 69, 3. , 2100 København Ø.\n✓Generelle BBR informationer om Strandpromenaden 69, 3. , 2100 København Ø\n✓BBR materialer og installationer for Strandpromenaden 69, 3. , 2100 København Ø\n✓BBR arealer for Strandpromenaden 69, 3. , 2100 København Ø\nHent den officielle BBR meddelelse for Strandpromenaden 69, 3. , 2100 København Ø. Tryk på knappen for at hente PDF-filen via boligejer.dk.\nLejligheden på Strandpromenaden 69, 3. har energimærke A2015.\nSammenligning af energimærket A2015 for lejligheden på Strandpromenaden 69, 3. (byggeår: 2019) med bygninger fra samme byggeperiode (●).\nDen primære opvarmningskilde på Strandpromenaden 69, 3. , 2100 København Ø er fjernvarme. Der er ikke registreret supplerende varmeinstallationer.\nLejligheden på Strandpromenaden 69, 3. , 2100 København Ø er med det fine energimærke A2015 relativ billig at opvarme (se energimærkedata).\nStrandpromenaden 69, 3. , 2100 København Ø modtager fjernvarme fra HOFOR Fjernvarme P/S\nLokalområdet — Strandpromenaden 69, 3. , 2100 København Ø\nBeboerne i området omkring Strandpromenaden 69, 3. , 2100 København Ø er mestendels conzoom®-typen Byens Puls\nStrandpromenaden 69, 3. hører til afstemningsområdet 1. Nord hvor der er 5.915 stemmeberettigede borgere.\nBaseret på Rigspolitiets statistiske opgørelser vurderes indbrudsrisiko på Strandpromenaden 69, 3. , 2100 København Ø at være lav.\nI perioden fra første kvartal 2016 og frem til og med andet kvartal 2018 er der anmeldt 69 indbrud i et område på en kvadratkilometer omkring Strandpromenaden 69, 3. . Indenfor 1km2-kvadratcellen er der 3964 adresser. Omregnet betyder det at der i perioden årligt har været hvad der svarer til 6.96 indbrud per 1000 adresser. Det giver en estimeret indbrudsrisiko på 0.70 pct.\nStrandpromenaden 69, 3. hører under skoledistriktet ØSTERBRO (Strandvejsskolen). I skoledistriktet er der én folkeskole, nemlig Strandvejsskolen.\nDer er gode bredbåndsmuligheder på Strandpromenaden 69, 3. , 2100 København Ø.\nSe fibernet dækningsgrad omkring Strandpromenaden 69, 3.\nDer er god 4G mobildækning på Strandpromenaden 69, 3. med vejledende downloadhastighed op til 50 - 100 Mbit/s. I Danmark findes der tre store mobilnetværk, der håndterer mobiltelefoni og mobilt bredbånd. På Strandpromenaden 69, 3. er dækningen for de tre netværk:\nSe 4G-dækningskort på Strandpromenaden 69, 3.\nInternet og Mobildækning Strandpromenaden 69, 3. , København Ø\nAnbefalet bredbånd på Strandpromenaden 69, 3.\nBaseret på pris, hastighed, popularitet og kundetilfredshed anbefaler vi Hiper 1000/1000 Mbit/s (Fiber) » på Strandpromenaden 69, 3. .\nFind andre tilbud og meget mere information om internet, og mobildækning på Strandpromenaden 69, 3. , 2100 København Ø her.\nAnbefalet Mobilt Bredbånd på Strandpromenaden 69, 3.\nBaseret på pris, hastighed, popularitet og kundetilfredshed anbefaler vi CBB (Mobilt bredbånd) 75 GB + Trådløs » på Strandpromenaden 69, 3. .\nJordarten under Strandpromenaden 69, 3. , 2100 København Ø er Strandvolde.\nGeologiske boringer i nærheden af Strandpromenaden 69, 3.\nTabellen nedenfor lister de 10 nærmeste boringer sorteret efter afstand fra Strandpromenaden 69, 3. .\nHvor langt er der fra Strandpromenaden 69, 3.\n✓Stamoplysninger for Strandpromenaden 69, 3. , 2100 København Ø\nAdressens Id b535e230-3797-4625-8009-d4b8037526ad\nVi har samlet diverse stamoplysninger på Strandpromenaden 69, 3. , 2100 København Ø.


Gæsteblog: Chefkokkens nytårsmenu - del 1 - Gastromand.dk\nÅrets sidste dag nærmer sig med hastige skridt – en dag og aften som oftest bliver brugt i lag med familie, venner og andre godtfolk der har beriget ens liv, eller måske med lidt held og arbejde kommer til det. En dag og aften i festens, alkoholens og meget ofte også madens tegn.\nChefkok Anders Jørgensen er 31 år, bosat i Aalborg, hvor han tidligere har været beskæftiget som køkkenchef på San Giovanni, men nu kreererer lækkerier på Aalborgs bedste bryghus – Søgaards. Ellers kaster Anders sin energi efter sin madblog ”Mad og Vin”. Han bringer her hans sin version af årets sidste måltid. Menuen består af syv lækre serveringer, hvoraf de fire første vil blive præsenteret for dig i dagens indlæg.\nVi har desværre måtte undlade angivelse af vægt og mål, men har Anders lovet, at han nok skal hjælpe til – så smid endelig spørgsmål ind!\nEn rigtig nytårsaften skal starte med lidt skum – om det skal være Champagne, Cava, Sekt eller Spumante skal jeg ikke bestemme – men dertil skader det ikke at få lidt hapsere, og sådanne er også altid en god måde at sparke et måltid stille og roligt i gang på.\nRøgede østers med creme fraiche\nRøgede østers på dåse (1 pr. person)\nHer er en nem appetizer der lige er til at gå til – der findes glimrende smagende røgede østers på dåse. De er faste i kødet og har en elegant røgsmag, der klæder den lettere salte jodsmagende østers godt. Her er østersen placeret på en teske med god klat creme fraiche 38 % og et godt vrid sort peber, samt et par stilke purløg til at give lidt friskt sprødhed.\nSprødt rugbrød med sort stenbiderrogn\nSort stenbiderrogn (et af de dejlige fake kaviarprodukter som egentligt smager udemærket)\nRugbrødet skæres ud i tynde skiver og deles en gang eller to efter temperament, pensles med olivenolie og kommes i ovnen ved 160 grader i 5-10 minutter, eller til kanterne nærmer sig gylden, og sprødheden indtræffer efter et kort stykke tid på et koldt køkkenbord.\nCreme fraichen røres med lidt god sherry eddike og smages til med salt og peber. Den placeres på det sprøde rugbrød lige før servering, toppes med en god teskefuld stenbiderrogn, og pyntes med en tynd skive cherrytomat.\nSprødt hvedebrød med ørredrogn og røgede østers\nHvedebrødefter temperament – jeg brugte et hjemmebagt på ølandshvede\nLigesom med rugbrødet skal hvedebrødet skæres ud i tynde skiver og pensles med olie og bages indtil sprødt.\nHerefter skal der hakkes nogle af de røgede østers med lidt agurk til at give friskhed og sprødhed som modspil til den halvfede østers. Begge dele blandes i lidt creme fraiche og smages til med salt, peber og lidt citronsaft.\nØrredrognen skal blandes i lidt creme fraiche og smages til med salt, peber og citronsaft. Herefter kan begge dele anrettes ovenpå de sprøde brød, lige før serveringen – igen er der pyntet af med sprødt purløg – og voila – fire ekstremt nemme og ikke særligt arbejdskrævende hapsere som nok skal imponere både øjne og ganer.\nVinen som blev drukket til hapserne var Piper-Heidsick Rare 1979 – en ufattelig frisk og sprød champagne, når man tænker på hvor afrundet undertegnede er blevet på samme modningstid – et sprudlende og nuancerigt glas, som man sagtens kunne have drukket alt for meget af.\nRøget laks med agurk, peberrodscreme og rugbrød\nFerskrøget laks af god kvalitet\nDen røgede laks kræver ikke så meget arbejde, medmindre den er købt som en hel side, så skal den jo lige skæres i skiver.\nDer rives eller skrabes en god omgang peberrod, som skal blandes i lidt letpisket fløde vendt med creme fraiche – i forholdet to gange fløde og en gang creme fraiche – som smages til med salt, peber, citronsaft og lidt sukker. Lad cremen trække i en times tid – og gensmag for at se om den mangler mere peberrod, eller måske et lille drys salt.\nNoget af agurken skæres i tynde skiver på langs, imens noget af agurken kugles med et parisienne jern. Skiverne drysses let med salt, og lægges på køl i en times tid. En halv times tid før servering tages agurkeskiverne ud. Smag på dem får at se hvor salte de er og hvis de er lidt for salte, skyl dem under koldt vand og dup dem tørre med lidt papir. Kuglerne skal bruges naturel.\nSom lidt sprødt til retten, udover den rå agurk, kan du skære noget af det tiloversblevne rugbrød ud i brunoise og stege dem sprøde i smør på en pande – det giver både et godt crunch og en god smag.\nAnret alle elementerne på en tallerken, lige så dejligt som din kreativitet vil og pynt af med dild – evt. kan du også pynte af med lidt af den sorte stenbiderrogn fra hapserne, hvis der er noget tilbage.\nDet var så de første fire serveringer. På fredag bringer vi anden del, hvor Anders leder os gennem Pocheret torsk med æggesalat, rødbede og sennepsskum og ‘Paneret’ pølse med andelevermousse, linser og løg i form af rødløgsmarmelade og syltede skalotteløg, samt ikke mindst en lækker dessert.\nIndtil videre er det vist bare at sige velbekomme og tak til Anders.\nNYTÅR NYTÅRSMENU NYTÅRSMENU OPSKRIFTER OPSKRIFTER TIL NYTÅR\nhttp://www.nbr.dk… den bedste laks i landet, leveret til døren!\nJeg bliver afgjort nød til at skifte en af mine retter ud til fordel for Røget laks med agurk, peberrodscreme og rugbrød, det holder altså hele vejen. Bare lidt træls laks koster kassen herhjemme, medmindre man jo kender en god lokal fiskemand – men dem skal man lede meget længe efter for at finde i Aalborg :-/


FO-Aarhus og daghøjskolen Gimle har følgende rygepolitik:\nDer må ikke ryges indendørs i nogle af firmaernes lokaler, hverken kontorer, undervisningslokaler, frokostrum, fællesarealer m.v. Dette forbud gælder også elektroniske cigaretter.\nVedtaget 15. aug. 2007 - og opdateret juli 2016\nDen 29. juni 2016\nEn ny lov forbyder brugen af elektroniske cigaretter visse steder og påbyder, at der på alle øvrige arbejdssteder og steder med offentlig adgang skal være en skriftlig politik for brug af elektroniske cigaretter.\nArbejdstilsynet fører tilsyn med, at der ikke bliver dampet på de arbejdspladser, som er omfattet af forbuddene.\nSteder hvor det er forbudt at bruge elektroniske cigaretter\nFra den 7. juni 2016 blev det forbudt at bruge elektroniske cigaretter på børneinstitutioner, skoler, kostskoler, efterskoler, gymnasiale ungdomsuddannelser, opholdssteder o.l., hvor der er børn under 18 år. Forbuddet gælder også dagplejer, men kun i det tidsrum hvor der er børn. I de lokaler, som primært er børnenes lege- og opholdsrum, må der dog heller ikke dampes uden for åbningstiden.\nPå anbringelsessteder for unge under 18 år, som fungerer som bolig for de unge, kan ledelsen tillade, at de unge bruger elektroniske cigaretter udendørs.\nPå sikrede afdelinger på døgninstitutioner og delvis lukkede døgninstitutioner kan ledelsen tillade, at de unge damper i særlige lokaler, på deres egne værelser eller udendørs.\nDet er desuden ikke tilladt at anvende elektroniske cigaretter i offentlige transportmidler og taxaer.\nReglerne gælder for dampning af væske både med og uden nikotin.\nPolitik om brug af elektroniske cigaretter\nPå alle øvrige arbejdssteder og steder, hvor offentligheden har adgang, skal der være en skriftlig politik om anvendelse af elektroniske cigaretter. Politikken skal være tilgængelig for brugere, medarbejdere samt besøgende og skal som minimum indeholde oplysning om, hvorvidt man må anvende elektroniske cigaretter på stedet og i givet fald hvor.\nFå mere information om elektroniske cigaretter\nDu kan læse loven om elektroniske cigaretter her


Yogaøvelser mod ryg- og lændesmerter - Ubberup Højskole\nYogaøvelser mod ryg- og lændesmerter\n6 øvelser mod ryg- og lændesmerter\nPå livsstilshøjskolen Ubberup Højskole har eleverne på de lange hold mulighed for at vælge yoga på skemaet. Det er en god ide at træne ryggen med yogaøvelser, så den holder sig stærk og smidig, for en stærk og smidig ryg er med til både at forebygge og lindre lændesmerter.\nPernille Tronborg, der yoga- og idrætslærer på Ubberup Højskole, har lavet en nem trin-for-trin-guide til dig, så du kan lave øvelserne hjemme på stuegulvet på en yogamåtte. Faktisk behøver du ikke ret meget plads for at kunne lave øvelserne. Det vigtigste er, at du forbinder øvelserne med at gøre noget godt for dig selv, så du er motiveret til at lave dem. Laver du dem f.eks. sidst på dagen, kan øvelserne kan være med til at skabe ro i kroppen, inden du skal sove.\nSid med rank ryg (1 min.)\nSådan sætter du dig med rank ryg:\nSæt dig i en behagelig siddestilling, meget gerne skrædderstilling og gerne på et sammenfoldet tæppe (det kan også være en stol)\nLæg hænderne på lårene\nLad sædeknoglerne ‘slå rødder’ nedad, samtidig med at du ranker op i rygsøjlen, nakken og toppen af hovedet\ntræk skuldrene tilbage og lad dem ‘smelte’ ned i baglommen\nAfspænd kæben og ansigtet\nFornem åndedrættet gennem hele kroppen\nUniversalstræk (1 min. på hver side)\nSådan laver du universalstræk:\nLig på ryggen, træk venstre knæ til brystkassen og stræk højre ben i måtten.\nLæg venstre ben/knæ mod gulvet til højre for dig. Drej hoften, så du ligger på højre side, læg evt. støtte under dit venstre ben.\nRæk venstre arm ud til venstre og lad skulderen smelte mod gulvet, evt. med støtte under armen.\nLad ansigtet pege opad eller modsat venstre knæ.\nAfspænd og giv slip på udåndingerne\nVær gerne i stillingen i 1 minuts tid eller mere på hver side.\nCat/cow (8-10 gange)\nSådan laver du cat/cow:\nStå på alle 4, evt. med et sammenfoldet tæppe under knæene.\nLad dine knæ være placeret under hofterne og dine håndled under skuldrene.\nBred fingrene ud i måtten, tryk gerne blidt roden af pege – og tommelfingre i måtten\nHold skuldrene væk fra ørene.\nFind en neutral ryg og sug blidt navlen til rygsøjlen.\nPå en indånding svajer du i rygsøjlen ryghvirvel for ryghvirvel, løft hovedet som det sidste.\nPå udåndingen runder du ryghvirvel for ryghvirvel og skyder ryg, giv slip i nakken.\nGentag i takt med åndedrættet 8 – 10 gange.\nLiggende stræk af lænden (1 min.)\nSådan laver du liggende stræk på lænden:\nLig på ryggen, sørg for at ligge godt med nakken.\nTræk begge knæ op til brystkassen omfavn benene og pres blidt lårene mod maven.\nRul lidt fra side til side og/eller lav cirkler med lænden/korsbenet.\nEvt. brug et bælte eller tørklæde til at holde benene på plads.\nHold gerne stillingen i et minuts tid.\nGræshoppen (3-4 gentagelser)\nSådan laver du græshoppen:\nLig på maven, løft brystkassen, nakken i naturlig forlængelse af rygsøjlen, stræk armene langs siden af kroppen og put håndfladerne ind under hoften/lårene. Løft nu begge ben strakte op fra måtten (du kan også vælge at løfte et ben ad gangen) og mærk hvordan, du spænder op i lænden.\nHold stillingen i 5-6 vejrtrækninger, kom ned og hold en pause, gentag. Gerne 3-4 gange mere.\nI en udvidet udgave kan du flette fingrene bag ryggen, trække skulderbladene aktivt sammen, række hænderne nedad mod hælene og derved løfte brystkassen lidt mere, samtidig med at du løfter begge ben.\nStående, fold forover (8-9 åndedrag)\nSådan folder du forover:\nStå med hoftebreddes afstand mellem fødderne, lad fodsålerne række ned i underlaget samtidig med at du ranker op i ryggen, nakken, toppen af hovedet.\nFold nu forover med mikrobøjede knæ eller mere, tag fat på underarmene og lad overkroppens tyngde trække dig lidt dybere ind i stillingen.\nGiv slip i nakken, skuldrene, armene og ryggen.\nHold gerne stillingen i 8 – 9 åndedrag. Afspænd på udåndingerne.\nHvis du oplever, du har svært ved at samle motivation for øvelserne, kan du læse vores indlæg om, hvordan du kan styrke din motivation.\nDer kan være mange årsager til ryg- og lændesmerter. Hvis du har udelukket de mest akutte, alvorlige problemer, som fx en diskusprolaps, kan lændesmerter fx skyldes en svag ryg, overvægt, dårlig holdning, stift, knudret bindevæv eller spændte muskler.


Gratis datingsider i danmark Allerød singles kennenlernen Freiburg im Breisgau\nDet er nemt at oplade billeder og der er gode fif til hvordan man kan forberede sin søgning mm. Det er rigtigt, at vi for tid tilbage havde et kampagnetilbud på 99 kr/md, men ellers så er prisen faktisk løbende reduceret over de seneste år.\nDen eneste grund til jeg ikke giver 5 stjerner er at jeg endnu ikke har mødt MANDEN, men ellers burde den have 5 stjerner.\nDer er super god service, nemt at komme i kontakt med kundeservice hvis dette ønskes.\nKh C Her er tingene hvad de gir sig ud for at være. Det har der tidligere været, så kan ikke se det skulle være så svært? Det er med til at gøre os endnu bedre og at vi kan fortsætte med at være dit foretrukne valg af datingsite.


11.500m2 Bowl'n'Fun for hele familien åbner i Aalborg\nPressemeddelelse udsendt marts 2019:\nBowl´n´Fun melder klar til at åbne nyt kæmpe oplevelsescenter i Aalborg Syd. Der er indgået en aftale med Ejendomsselskabet Hanssen Ejendomme om at overtage hele lejemålet på 11.500m2 på den tidligere Metro-grund i City Syd.\nBestyrelsesformand og ejer Steffen Larsen kan oplyse, at det bliver Bowl´n´Fun største oplevelsescenter indtil dato. At overtage hele lejemålet skaber nye og spændende muligheder for kæden Bowl´n´Fun. Vi har de seneste år ændret vores koncept fra at være et traditionelt bowlingcenter til at blive et stort oplevelsescenter for hele familien. Vi har et ønske om, at blive førende på indendørs oplevelsesparker med masser af aktiviteter og ikke mindst sørge for at der også er mulighed for gode restaurantoplevelser. Dette kan vi med stolthed sige, at Restaurant The Grill har bidraget til igennem de sidste 5 år, fortsætter Steffen Larsen.\nNYHED - 2400m2 stor trampolin park\nNYHED – Cube Ultimate Challenge\nMekkaet med oplevelsesaktiviteter fortsætter med 1.500 m2 Happie´s Legeland, medrivende Laser Hero bane, levende Virtual Reality -arena hvor op til 8 personer kan gå i kamp mod zombierne, 4 Escape room, 1 Break-In room, 16 bowlingbaner og 12 hullers minigolfbane. Herudover en større morskabsmaskine arkade, pool og airhockey.\nDet har længe været et stort ønske for Bowl’n’Fun at komme til Aalborg, så vi glæder os til slå dørene op til det 17. center i rækken primo 2020 afslutter Steffen Larsen.


Borgerlig borgerkrig | Skive Folkeblad\n10-08-2018 KL. 11:54\nStatsminister Lars Løkke Rasmussen havde håbet på, at sommergruppemøder hos Dansk Folkeparti og Liberal Alliance i denne uge kunne varsle et mere fredfyldt forhold mellem de to partier, der så ofte har været i krig og kamp, men den varme sommer har ikke mildnet sindene. Tværtimod. Storm ramte Danmark i nat og i dag, og politisk storm og kamp er også forstærket i forholdet mellem DF og LA.\nOg når Liberal Alliance på et pressemøde i går nærmest skamroste DF, fordi partiet er gået med til mange former for skatte- og afgiftslettelser siden 2015, så ved LA også, at det netop provokerer DF’erne, der gerne vil se sig selv som et midterparti, der har forhindret LA i at få en masse mærkesager gennemført.\nEfterhånden ligner det anstrengte forhold mellem DF og LA, hvordan det i årtier var mellem Venstre og de konservative. Som Svend Auken en gang præcist udtrykte det: »Venstre og de konservative har et had-kærlighedsforhold - uden kærlighed!« LA-formand Anders Samuelsen vil nu have DF til at garantere, at hvis der er et blåt flertal efter valget, skal de love at støtte en borgerlig regering. Hertil svarer så DF-formand Thulesen Dahl, at DF støtter Lars Løkke som statsminister, men man ønsker en ny borgerlig regering, hvor Liberal Alliance er smidt ud og erstattet med - Dansk Folkeparti. Og så kan DF-LA krigen ellers rase videre ...\nStatsministeren vil håbe på, at efterårets aftaler omkring klima, sundhed og finanslov kan give et vist sammenhold blandt hans støttepartier, men Lars Løkke Rasmussen ved godt, at bliver der et flertal bag ham efter valget, så kommer DF med i regeringen - og LA må forlade den. Sådan er de politiske realiteter. Med DF-flirteriet med Socialdemokratiet har Lars Løkke brug for at imødekomme Dansk Folkeparti, og nok vil Liberal Alliance tale om svigt, hvis de får det røde kort, men Anders Samuelsen og hans tropper kan jo ikke politisk holde til at kaste sig i armene på Mette Frederiksen og Socialdemokratiet.\nI forvejen kan det blive svært nok for Løkke at fastholde og bruge et flertal, som formentlig også bliver afhængig af mandater hos Nye Borgerlige, der vil komme med endnu hårdere krav end DF i udlændingepolitikken.\nMen Løkke bliver nødt til at skifte ud i minister-bemandingen, hvis han efter valget står med et borgerligt flertal. Det vil i givet fald minde lidt om situationen i 1988, hvor Poul Schlüter og de konservative følte, at der skulle en ny »politisk kultur« i regeringen, og derfor røg CD og Kristeligt Folkeparti ud og blev erstattet med Det Radikale Venstre.\nDet glemte CD og KRF ikke, og de kom senere i regering med S og R som tak for sidst til V og K. Men det er umuligt at forestille sig, at Liberal Alliance kan pege på andet end en borgerlig statsminister. Det vil svare til, at Enhedslisten skulle pege på en konservativ eller en venstremand som statsminister - det sker ikke!\nDen borgerlige borgerkrig raser videre. Det kan være en trøst for Lars Løkke, at når oppositionens folketingsgrupper nu snart indleder deres sommergruppemøder, vil det igen blive understreget, at den såkaldte røde blok er under opløsning med vidt forskellige ønsker om kursen. Og uenighed om statsministerposten.\nVestager bør støttes af V og S Vestager bør støttes af V og S 0\nDesperate ateister - ro om Folkekirken Desperate ateister - ro om Folkekirken 0\nSchlüters ufattelige epoke Schlüters ufattelige epoke 0\nTerror - nu med hvid ekstremisme Terror - nu med hvid ekstremisme 0\nVejløfter til Skive skal holdes Vejløfter til Skive skal holdes 0\nBilister er tilsyneladende sluppet nådigt fra harmonika-sammenstød Bilister er tilsyneladende sluppet nådigt fra harmonika-sammenstød 0\nLæs også: Udrykning til harmonikasammenstød: Lægehelikopter er på stedet\nUdrykning til harmonikasammenstød: Lægehelikopter er på stedet 0\nStående klapsalver: Sidste aften med skarpe Sanne Stående klapsalver: Sidste aften med skarpe Sanne 0\nUSA: IS har ikke længere kontrol over territorium i Syrien USA: IS har ikke længere kontrol over territorium i Syrien 0\nTrump ophæver netop indførte sanktioner mod Nordkorea Trump ophæver netop indførte sanktioner mod Nordkorea 0\nAnalytiker: Fejlslutning at tro at Islamisk Stat er slået Analytiker: Fejlslutning at tro at Islamisk Stat er slået 0\nTysk politi mener at have forpurret stort islamistangreb Tysk politi mener at have forpurret stort islamistangreb 0


Fredens vej | OM GUD OG HVERMAND\n← Åbenbaringen i Cereskrydset\nDen glædelige fødsel →\nUdgivet den december 20, 2013 af admin\n3. søn. i advent. Tekst: Luk 1, 67-80\nHer i efteråret er vi hver fredag morgen mødtes en gruppe af mennesker fredag morgen til tidebøn i Hasle Kirke. Og det her er altså ikke tænkt, som et reklameindslag, selvom alle er hjerteligt velkomne.\nTidebøn er en fast form på bøn, bibellæsning og salmesang – og hvor det særlige er, at man læser Davidssalmerne som bønner – ligesom man har gjort i hele den kristne kirke ud over hele jorden, lige siden Ny Testamentelig tid. Det hedder også tidebøn, fordi der er faste bønner og læsninger til forskellige tider på døgnet, som vi kender det fra katolske og ortodokse klostre. Her synger man også davidssalmerne som vekselsang på gregorianske melodier.\nSå avancerede er vi ikke her i Århus V, fredag morgen – men vi har lært én melodi. Vi synger ”Benedictus” – som er den tekst, jeg netop har læst: Zakarias´ lovsang!\nJeg havde overvejet at synge den for jer i dag – men ja, så blev jeg alligevel overmandet af manglende mod eller fornuft, alt efter hvordan man ser det.\nDen er svær at synge. Og det tager noget tid at lære den. Fire gange siges det, så kan man nogenlunde hænge på. Men det ér ret krævende og det er derfor det er værd at komme efter. I hvert fald efter min mening.\nSådan er det egentlig med mange forhold her i livet. At det er det vi skal kæmpe noget ekstra for/gøre os umage med/igen og igen beslutte os for og bestræbe os på – det er ofte det, som også bliver betydningsfuldt og værdifuldt i vores liv.\nDet har gjort noget ved mit forhold til Zakarias´ lovsang – at stå der og synge den hver fredag morgen. Ja, måske har det gjort at jeg overhovedet har et forhold til den her tekst. For den er på mange måder svær, og fremmed og utilgængelig med al den tale om Israels Gud og Davids hus hellig pagt.\nMen den er også meget livsnær – når vi lytter efter. Og der er en grund til at netop den her tekst er fast led i tidebønnen og har været det i genration efter generation. Det er stærkt og også nødvendigt for os at blive ved med at gentage en bøn om, at Gud vil lede vores fødder ind på fredens vej:\n”Lad lyset skinne Herre, for dem der sidder i mørket og led vores fødder ind på fredens vej”!\nOg det kan blive helt konkret for os, når vi blive ved med at gentage det. For hvad betyder det i vores liv, at gå på fredens vej?\nDet er i hvert fald ikke noget vi bliver færdige med. Det kræver vilje og tålmodighed og en ydmyghed i forhold til at fredens vej, måske ikke altid naturligt er den vej vi går. Men at vi har brug for lyset/solopgangen fra det høje/Gud til at kaste lys ind over vores liv, så vi kan se klart til at gå på fredens vej.\nI disse dage mindes vi Nelson Mandela, som i en helt særlig grad er blevet et ikon på fredens vej. Vi elsker at høre om ham og fascineres af hans historie, og der er så mange lovord om ham i disse dage, at intet menneske kan leve op til dem af sig selv. Fortællingen om Nelson Mandela er så stor, fordi den rolle han kom til at spille for freden i Sydafrika og for ligeværd og forsoning i verden i det hele taget, er svær at overvurdere.\nI foråret 1968 – efter at have siddet knap fire år i fængslet på Robben Island – fik Nelson Mandela for første gang besøg af sin mor. Hun var rejst i dagevis fra sin landsby i Transkei for at nå frem til ham, og som en særlig gestus forlængede myndighederne den gængse halve times besøgstid til halvanden time.\nNogle uger senere modtog Mandela besked om, at moderen pludselig var død af et hjerteslag. Han bad om lov til at deltage i begravelsen, men fik afslag, hvilket påvirkede ham dybt. Han sørgede over sin mor og var frustreret over, at han som hendes eneste søn og ældste barn ikke kunne tage ansvaret for hendes begravelse, sådan som traditionen foreskriver.\nI sin erindringsbog “En lang vej til frihed” fortæller Mandela, hvordan dødsfaldet fik ham til at tage sit liv op til revision. Moderens vanskeligheder, hendes fattigdom fik ham endnu en gang til at spekulere på, om han havde fulgt den rigtige vej.\n“Det var det stadige uløste spørgsmål: Havde jeg valgt rigtigt ved at sætte folkets velfærd højere end min egen families? I meget lang tid forstod min mor ikke, at jeg involverede mig i kampen. Min familie havde aldrig bedt om eller ønsket at blive involveret i kampen, men de led under mit engagement.”\n“Hver gang kom jeg til samme svar. I Sydafrika er det svært for en mand at ignorere folkets behov, selv når det går ud over hans egen familie. Jeg havde truffet mit valg, og i sidste ende havde min mor støttet det,” skriver Nelson Mandela.\nHan betalte selv en høj pris – 27 år fængsel. Han kæmpede en sag der var større end ham, og er blevet ikon på kamp, tålmodighed, tilgivelse og fred. Man kan sige at det er en stærk fortælling om lyset, jeg læste om før, der er som en værdifuld skat, som bæres i skrøbelige lerkrukker. Og det bliver tydeligt, at vores kræfter stammer fra Gud, ikke fra os selv. Der er pres fra alle sider, men lyset/sandheden/det gode bliver ikke knust. Lerkrukken kan revne og smuldre, men lyset skinner stadig – for det kommer fra Gud.\nVi mindes Mandela og samles om ham, fordi vi har brug for de håbsfortællinger, som Mandela og drømme er gjort af. Mandela var godt nok af kød og blod, men han allerede blevet helgenkåret i vores fortælling. Ingen af os tænker, at vi kunne have gjort det han gjorde. Ingen af os tænker, at vi ville have ofret det han gjorde. Men vi ved det ret beset ikke. Vi ved ikke, hvad vi havde valgt, hvis vi havde haft Mandelas sko på. Men vi ved godt, hvad vi ville ønske vi kunne have gjort. Nemlig det samme. Og selvom Sydafrika er langt væk fra vores liv og virkelighed her i Århus V, så er der meget inspiration at hente i fortællingen om Mandela.\nGud har brug for mennesker der kan give stemme til hans ord og bane vejen for hans fred. Mandela valgte fredens vej – og det krævede udover kamp og fængsel og en vilje til forsoning – også en himmelsk tålmodighed. Et helt livs tålmodighed.\nHan siger selv et sted: ”At være optimist er at holde ens hoved mod solen, mens ens fødder går fremad!”\nEvangeliets påstand er, at selv når vi lukker for vores forventninger og lukker os inde i fortvivlelse, vil solopgangen fra det høje alligevel stige op over horisonten og besøge os i vort mørke. Vi skaber ikke selv lyset. Det kommer udefra og lyser os op. Gud har brug for mennesker der kan give stemme til hans ord og bane vejen for hans fred.\nAt gå på fredens vej, er måske først og fremmest en vilje til at ville det. Og en erkendelse af at sagen/livet/vores relationer/lyset er større end os. At vi må blive ved med at bede i tålmodighed og ydmyghed: ”Lad lyset skinne og led vore fødder ind på fredens vej! ”\nAt gå på fredens vej, er måske en rettethed mod lyset/det sande/det gode/fællesskabet og en vilje til at blive ved med at gå der. Skridt for skridt.\nOg at vi bliver der, også når de er svære og tunge, og vi har brug for hjælp til bare de mindste skridt. De dage, hvor vi har brug for hjælp for at få benene ud af sengen. De dage, hvor det første skridt er så svært, at det virker helt uoverskueligt og giver os ondt i maven. De dage hvor vi føler vi går på en knivsæg og er så bange for at træde ved siden af, eller forkert.\nFredens vej er ikke altid den naturlige og nemme vej. Sådan er det. Og det ved enhver af os, som har måttet kæmpe for at finde den og blive på den og bede om hjælp. Men fredens vej er den eneste vej der går fremad. Og den eneste vej, hvor vi kan være ærligt sammen med andre mennesker. Fredens vej er fællesskabets og kærlighedens vej og tilgivelsens vej.\nDen fred og den kærlighed og det liv, der er større end os. Det er skatten i vores skrøbelige lerkrukker. Det er lyset – det guddommelige lys – i vores liv, som vi bærer med os og som er mere end blot lys. Det er velsignelsen. Det er en anden der ser på mig, og ser mig. Det er en forjættende forventning om at lyset selv i dødens skygge ikke holder op med at lyse. Men at det snarere bliver stærkere. ”Herre lad lyset skinne og led vore fødder ind på fredens vej!”


Der er gang i det lokale boligmarked\nKunderne hos de lokale ejendomsmæglerne har det sidste stykke tid sat deres underskrift på rigtig mange købskontrakter. (Foto: Colourbox).\nBOLIGSALG: Der er ikke noget bedre end solstrålehistorier til at få humøret op, og så passer de jo så godt til sommervarmen.\nNår solstrålehistorien så kommer fra det lokale boligmarked, som ellers har været hårdt ramt, ja så bliver det jo kun endnu bedre.\nFor der er igen kommet godt gang i salget af boliger, hvilket de fire lokale Køge ejendomsmæglere, home ved Birthe Kaad, Nybolig ved Allan Wolff Nielsen, Danbolig ved Søren Jagd Lauritsen & Jesper Mandrup Larsen, samt EDC ved Peter Johansen, alle kan nikke genkendende til.\n- Vi har på en periode i juli solgt 13 boliger på 14 dage, og vi har haft den suverænt bedste juli måned i hele firmaets historie. Vi har solgt boliger fordelt over hele prisspektret lige fra de billige lejligheder til en million og til op over fire millioner. Der er faktisk også boliger, hvor vi har haft flere købere, og det er godt nok lang tid siden, vi har prøvet det sidst. Vi er faktisk der nu, hvor vi er ved at mangle boliger til salg, så der er rigtig god aktivitet på boligmarkedet, og vi er fuld af optimisme i forhold til resten af 2009, siger Allan Wolff Nielsen.\nSamme positive udmeldinger kommer der fra EDC ved Peter Johansen, hvor man også har haft godt gang i købskontrakterne de seneste måneder.\n-Vi har haft en rigtig god sommer indtil videre, og marts og april var helt suveræne for os. Vi har stort set ingen boliger liggende til salg længere, for vi har solgt det meste. Det skyldes blandt andet, at priserne er kommet ned i et niveau, hvor folk igen kan være med, og vi er kommet godt igennem 2009 ind til videre, nu skal vi bare have noget mere til salg, så udviklingen kan foresætte fremad, og det er jeg sikker på, at den vil, siger Peter Johansen.\nDer er mange faktorer, som har spillet ind på, at boligsalget hos de Køge-baseret ejendomsmæglere i høj grad har bevæget sig i den rigtige retning det sidste stykke tid.\nRenten er blandt andet faldet, og sælgerne er som nævnt blevet langt mere realistiske, når det drejer sig om at fastsætte prisen. Der er tilmed internationale faktorer, som peger på, at der er mere fremgang i vente.\n-Der er lige kommet positive tal fra boligmarkedet i USA, og sådanne tendenser ses altid senere herhjemme, så vi forventer, at den positive udvikling vil foresætte. Bankerne har også igen en mere positiv dialog med køberne, når de skal låne penge, netop fordi prisniveauet er langt mere realistisk, siger Jesper Mandrup fra EDC, som selv har haft den bedste juli måned længe, og som har oplevet en fordobling i salget af boliger i forhold til samme periode i 2008.\nHos home ved Birthe Kaad er man helt enige med kollegaerne, for her har der også været en markant fremgang i salget af boliger, omend en type af boliger stadig halter lidt bagefter.\n-Sommerhusmarkedet er ikke helt kommet med endnu, men det opfattes også mere som et luksuskøb. Det almindelige boligmarkedet er der derimod rigtig godt gang i igen, og det skyldes blandt andet, at førstegangskøberne igen kan være med i forhold til prisniveauet. Vi er i det hele taget ved ar være der, hvor det hele igen har nået et normalt leje, så der nu er tale om en helt almindelig handel med udbud og efterspørgelse, så priserne ikke længere skal forhandles flere 100.000 kroner ned, og 2009 har indtil videre været langt bedre end 2007 og specielt 2008, siger Birthe Kaad.


Skift mellem cut/bulk\nDa jeg startede med at træne for 7 måneder siden, var første mål at få fedtprocenten ned. Det gik rigtig godt, og da jeg synes jeg var langt nok nede skiftede jeg over til at bulke i stedet. Og her tror jeg så jeg lavede en fejl. Jeg skiftede brat over - og gik direkte fra et kcal underskud på ca 500 kcal til et overskud på 300 kcal.\nDe første 2-3 uger steg min fedtprocent ret voldsomt, hvorefter det udlignede sig. Nu har jeg så bulket i ca 3 måneder, hvor det går stille og roligt fremad med muskelmasse. Fedtprocenten er nogenlunde stabil.\nMin hypotese som jeg har udledt af ovenstående er, at man bør skifte mellem cut/bulk over en periode, og ikke fra den ene dag til den anden. Jeg tror nemlig at min forbrænding har været nedsat grundet mit cut, og så har skulle bruge noget tid på at justere sig.\nNu skal jeg så snart til at cutte igen, og vil ikke gentage ovenstående fejl.\nJeg vil gerne høre jeres tanker/viden om dette scenarie? Hvordan gør I?\n10. feb 2020, 17:07\nFørst og fremmest: Ens forbrænding ændres ikke under cut - men det gør ligevægtsindtaget. Mindre kropsmasse kræver mindre energi at bevare.\nSå 500 kcal underskud vil gradvist blive mindre underskud i takt med, man taber sig.\nDet lyder lidt vildt, at din fedt% steg drastisk på 2-3 uger med kun 300 kcal overskud (vel at mærke fra dit ligevægtsindtag, da du var mindst)... Kan det ikke bare være, du har bundet lidt mere væske?\n10. feb 2020, 19:47\nSynes også det lyder mærkeligt det der? Har du holdt øje med vægten hver uge?\nTænker nu også bare det er dig der har fået et chok fordi du pludselig har bundet en masse vand til kroppen igen. Du kan eventuelt hoppe af kreatin lidt, hvis du er på det. Eller skære lidt ned på carbs og salt, og se om noget af det giver en ændring.\nHvis du har bulket korrekt med 300kcal i overskud, har din kropsfedt ikke steget voldsomt over et par uger. Tag det fra en som har lavet rigtig mange skift fra Cut til bulk og omvendt\nDet kan da godt være min Withings badevægt er noget skrald så. Men synes altså der er kom flæsk på lige i den periode da jeg skiftede fra cut til bulk. OK jeg var nok lidt mere end 500 i underskud - gik fra 2300 kcal til 3100. Og pt er jeg på 3600 - og bliver ikke "federe" nu her, tager stille og roligt på efter planen.\nJeg justerer mine kcal hver uge i forhold til vægten - så det er næppe der den er gået galt. Men nu cutter jeg snart igen, så må jeg lige holde skarpt øje når jeg igen skal bulke.


Ny lov om ansættelsesklausuler (07.01.16) - Et erhvervsretligt kontor\n7. januar 2016 Ansættelsesret\nDen 1. januar 2016 trådte en ny lov om ansættelsesklausuler i kraft, som får konsekvenser for forholdet mellem arbejdsgiver og arbejdstager. Loven har medført, at reglerne om ansættelsesklausuler, som fx kunde- og konkurrenceklausuler, bliver strammet væsentligt.\nDe nye regler er en sammenskrivning af bestemmelser placeret rundt omkring i funktionærloven og i aftaleloven. Ideen er at sikre et mere fleksibelt arbejdsmarked. Kritikere mener dog, at de nye regler bliver tunge at administrere og giver nogle uklare begreber.\nFunktionærregler udbredes til ikke-funktionærer\nEn af hovedpointerne med den nye lov er, at de nye regler både omfatter funktionærer og ikke-funktionærer. Dette kommer i praksis til at betyde, at principperne kendt fra funktionærlovens regler om konkurrence- og kundeklausuler udbredes til ikke-funktionærer. Direktører er dog fortsat ikke omfattet af reglerne.\nFra særlig betroet til helt særlig betroet\nIndtil den 1. januar 2016 har det været en betingelse i funktionærloven, at skulle en funktionær pålægges en klausul, skulle medarbejderen være en særlig betroet funktionær. Skal man efter de nye regler pålægge en medarbejder en klausul, skal medarbejderen være en helt særlig betroet medarbejder.\nUd over at medarbejderen, der altså ikke behøver at være funktionær, skal være helt særlig betroet, skal arbejdsgiveren nu beskrive, hvordan medarbejderen er helt særlig betroet. Hvad der ligger i begrebet helt særlig betroet er ikke nærmere defineret i loven, og vil i sagens natur være en konkret vurdering fra ansættelsesforhold til ansættelsesforhold, men det kan lægges til grund, at forhold som indsigt i forretningshemmeligheder, kundekartoteker og særlige forretningsmetoder vil være omfattet. Virksomheden skal dog sørge for at beskrive dette i ansættelseskontrakten.\nKundeklausul er nu betinget af en kundeliste\nFor så vidt angår kundeklausuler, altså klausuler der skal afholde en tidligere medarbejder fra at tage kontakt til sin tidligere arbejdsgivers kunder, er der indført en regel om, at skal kundeklausulen fremadrettet være gyldig efter medarbejderens fratrædelse, skal virksomheden udlevere en kundeliste til medarbejderen. Denne kundeliste skal indeholde en oversigt over kunder, som medarbejderen har været i forretningsmæssig forbindelse med inden for de sidste 12 måneder før opsigelsestidspunktet.\nUd over dette, er det nu ikke længere muligt for virksomheden at lade dennes væsentligste kunder være omfattet af kundeklausulen, hvis ikke den fratrædende medarbejder har været i forretningsmæssig forbindelse med pågældende kunde, hvilket er en ændring, der er værd at notere sig. For blot fordi medarbejderen ikke har haft en direkte forretningsmæssig kontakt, er det ikke utænkeligt, at medarbejderen har stor indsigt i kundens forhold. Her skal arbejdstagere dog huske, at man stadig skal opføre sig loyalt overfor tidligere arbejdsgivere.\nKortere klausuler, større kompensation\nKlausuler kan nu maksimalt vare 12 måneder og indeholder differentieret betaling til medarbejderen som kompensation for, at denne er pålagt en klausul. For kortere klausuler på op til 6 måneder, skal virksomheden kompensere med 40 % af medarbejderens løn på fratrædelsestidspunktet. Hertil vil der være nogle sirlige modregninger, såfremt medarbejderen får andet passende arbejde. De længere klausuler på op til 12 måneder skal kompenseres med 60 % af medarbejderens løn på fratrædelsestidspunktet i modsætning til de tidligere 50 %.\nHvis der aftales en kombineret kunde- og konkurrenceklausul, skal der kompenseres med 60 % og disse klausuler kan højst aftales til at gælde i 6 måneder. Igen er der nedslag ved tilfælde hvor medarbejderen finder andet passende arbejde.\nLov om jobklausuler ophæves\nEn jobklausul er en aftale mellem virksomheder om ikke at ansætte hinandens medarbejdere. En jobklausul kan også være, når virksomheder aftaler med nøglemedarbejdere, at disse ikke må medtage kolleger, når/hvis nøglemedarbejderen forlader virksomheden.\nDisse aftaler vil nu være ulovlige, dog med undtagelser for så vidt angår vikarer og i forbindelse med virksomhedsoverdragelser. Skulle man have indgået jobklausuler inden den 1. januar 2016, skal man dog ikke lave en masse om – endnu! Jobklausuler indgået for den 1. januar 2016 vil være gyldige frem til den 1. januar 2021.\nSom altid med nye regler, bliver det spændende at se dem virke i praksis, og det anbefales, at virksomheder søger juridisk rådgivning når de nye regler skal benyttes ved nye ansættelser.\nLæs hele den nye lov om ansættelsesklausuler her


Se, hvor de nye testcentre er: Hurtigtest klar fra mandag | stiften.dk\nHurtigtest, kviktest, lyntest, antigentest. Nu kan sådan en fås fra mandag i Randers, Favrskov, Nord- og Syddjurs og Mariagerfjord kommuner. Det er SOS International, der står bag. Foto: Rune Borre-Jensen, Region Midtjylland\nMandag morgen er SOS International klar til at lave lyntest på borgerne fra Randers, Favrskov, Nord- og Syddjurs og Mariagerfjord kommuner. Se, hvor de nye testcentre er.\n30 jan. 2021 kl. 13:10\nRanders: Hurtigtest, lyntest, kviktest og antigentest - kært barn har mange navne, men fra mandag 1. februar tilbydes den hurtige måde at blive testet for covid-19 på her på vores breddegrader af det private firma SOS International.\nPå landsplan er der nu to firmaer, der har fået opgaven af regionerne med at lynteste danskerne, nemlig SOS International og Carelink.\nMens Carelink hurtigtester i region Syddanmark, tager SOS International sig af Region Hovedstaden, Region Midtjylland, Region Sjælland og Region Nordjylland.\nAftalen blev skrevet under lørdag eftermiddag.\n- Det er gået stærkt, næsten som kviktesten, men vi har skrevet under, fordi vi er overbevist om, at kvaliteten er i orden og leverandørerne kan leve op til deres ansvar for datasikkerhed, siger koncerndirektør i Region Midtjylland Anders Kjærulff, der underskrev kontrakterne på vegne af regionerne.\nAntigentest eller hurtigtest er et supplement til smitteopsporingen.\nHurtigtestene er et gratis supplement til test i det offentlige, og sker ved opsamling af eventuel virus fra næsen og giver svar indenfor 15-20 minutter.\nDe nye hurtigtest er mindre sikre end de PCR-test, regionen tilbyder gratis på teststeder og hospitaler, og som tager længere tid at få svar på.\nDet er vigtigt, at personer med symptomer på covid-19, nære kontakter til smittede og personer, der skal på hospitalet, fortsat bliver testet med de mere præcise PCR-test.\nFra mandag 1. februar 2021 tilbydes der hurtigtest i alle kommuner i Region Midtjylland og åbningstiden er alle steder klokken 8 til klokken 20.\nBørn fra 12 år kan testes. Dog skal 12-14-årige testes i følgeskab med en voksen.\nI Herning, Holstebro, Horsens, Randers, Silkeborg, Viborg og Aarhus er der faste steder, og disse steder er der mulighed for tidsbestilling. I de øvrige byer er der midlertidige teststeder.\nHer kan du blive hurtigtestet:\nRanders Kommune: Randers Storcenter, Merkurvej 55, Randers SØ. Med tidsbestilling.\nFavrskov Kommune: Rønbæk Idrætscenter, Ådalsvej 96, Hinnerup. Uden tidsbestilling.\nNorddjurs Kommune: Auning Idræts- og kulturcenter, Sdr. Fællesvej 5C, Auning. Uden tidsbestilling.\nSyddjurs Kommune: Kom-bi Bio, Nyvej 3, Hornslet. Vær opmærksom på, at her åbnes der først onsdag 3. februar. Uden tidsbestilling.\nMariagerfjord Kommune: Meny, Søndre Ringvej 12, Hobro.\nOpgaven med at hurtigteste bliver fordelt, så 60 procent bruges mobilt (testpersonalet kommer ud til borgerne), 40 procent anvendes stationært (borgerne kommer til fast testlokalitet).\nForventet antal daglige test fordelt pr. region ved 100.000 test om dagen:\nRegion Nordjylland: 11.000, Region Midtjylland: 17.000, Region Syddanmark: 17.000, Region Sjælland: 14.000 og Region Hovedstaden: 41.000.\nI snart to uger er under én procent testet positive i lyntes...\nMandagens coronatal: Usædvanligt mange nye smittede i Horsen...\nMandagens lokale coronatal: Smitten stiger en smule i to kom...


Luftvåbnents forskningsstation Zitteraal\nI 1944 opstod der et behov i Tyskland for en supersonisk vindtunnel. Det var vigtigt at man kunne afprøve komponenter til raketter og de stadig hurtigere flyvemaskiner. (blandt andet jagerflyet ME 262)\nDerfor gik en flok tyske ingeniører i slutningen af 1944 i gang med at opføre en vindtunnel ved byen Ötztal i det tidligere Østrig. Vindtunnellen der var 8 meter i diameter skulle kunne opnå vindhastigheder tæt på lydens hastighed.\nVand fra Ötztaler Ache skulle via en tunnel og en vandturbine drive en hydrodynamisk vindtunnel for foden af bjerget.\nDet var beregnet at turbinen ved hjælp af vandtrykket skulle kunne generere 75 megawatt, hvilket var stort nok til at opnå den ønskede effekt.\n3500 tvangsarbejdere, blandt andet russiske krigsfanger blev sat på opgaven med at sprænge, bore og hakke sig gennem klipperne for at bygge anlægget. De levede under kummerlige forhold i lejre og mange døde under de umenneskelige forhold.\nEfter planen skulle vindtunnelen være færdig i efteråret 1945 og arbejdet fortsatte helt frem til slutningen af april 1945.\nAlle de hemmelige anlæg tyskerne byggede i miner fik kodenavne efter havdyr og anlægget ved Ötztal fik kodenavnet Zitteraal. (Elektrisk ål)\nI august 1945 blev udstyret demonteret og flyttet til Mondane i Frankrig. Her blev vindtunnelen opstillet og drevet af ONERA (Den franske rumfarts organisation). Vindtunnelen er stadig i brug og er stadig verdens største af sin slags.\n© fotograferet af Manni Schneiderbauer


Lokalplan, der skal give plads til blandt andet stor biograf og 250 boliger, skal i høring\nUdvidelse Onsdag vedtog byrådet at sende en storstilet lokalplan for udvidelse af Storcenter Nord i offentlig høring. Det betyder, at Storcenter Nords areal kan blive fordoblet.\nProjektet, der har været undervejs i et par år, skal nemlig give Storcenter Nord og Salling Group, der er grundejer, lov til at udvide og udbygge.\nMen for at byggeriet overhovedet kan påbegyndes, så skal lokalplanen for området laves om. For projektet overskrider både højde og tæthed i forhold til kommuneplanen.\n250 boliger og biograf\nPlanen er at udvide storcenteret ud mod Finlandsgade og mod Helsingforsgade med butikker, boliger og erhverv. Boligblokkene vil variere mellem fem og seks etager høj mod Finlandsgade og Helsingforsgade.\nDer er planlagt op til 250 boliger i området. Boligtyperne vil være alt fra 1- rums studieboliger til penthouselejligheder. Alle boliger får altan.\nMod Helsingforsgade skal der indrettes 1.200 kvadratmeter erhvervslejemål.\nI højden, ovenpå centret, skal der etableres biograf i to etager og med flere sale.\nI lokalplanen står der, at biografen skal bidrage som attraktiv oplevelse i samspil med shopping, caf og bespisning. Der bliver også mulighed for at lave udeservering.\nDen eksisterende indgang vil blive skrottet. Den nye indgang kommer på hjørnet af Finlandsgade og Paludan Müllers vej\nHele lokalplanområdet er 3,2 hektar stort.\nEt næsten enigt byråd sendte lokalplanen i offentlig høring.\nKun Enhedslisten de Rødgrønne kunne ikke tiltræde.\n"Dengang det blev vedtaget at lave centret, der var det en aftale med Salling Group og byrådet, at det skulle indrettes sådan, at det ikke totalt kvaste den lokale handel. Formuleringen var, at det her ikke måtte blive et ekstra Bilka. Det er ved at blive et ekstra Bilka, med alt hvad det medfører af lokal erhvervsstruktur og trafikstruktur. Enhedslisten træder op imod det," sagde Viggo Jonasen.\nPubliceret 12 August 2019 14:00


Vildt vægttab & hysteri under graviditet | Gravid | Sarah Louise Vildt vægttab & hysteri under graviditet – Sarah Louise\nSig mig engang...er det for meget forlangt! Opsang til Cafe MoJo i kbh\nAltså.... Alma og jeg er lige blevet enige om at det simpelthen ikke kan være rigtigt\nVildt vægttab & hysteri under graviditet\nJeg er nu 19+6 uger henne i min graviditet, dvs. jeg er nu 50% igennem min graviditet. Min lille dreng i maven er umiddelbart omkring 26 cm lang, hvis man kunne strække ham ud. Jeg strøg lynbørge fra 57 kg til 69 kg de første 3 måneder. Hvilket har været en ret voldsom vægtøgning for mig i forhold til mine 2 tidligere graviditeter. Det var nok en blandning af mine mad skitzofrene tendenser og en kvalme, der kun kunne holdes nede ved konstant mad indtag. Det var alt fra kold flæskesteg (ganske belejligt i december måned) til pasta med fløde ostesauce- helst druknet i ost.\nEfter uge 14 var kvalmen næsten helt væk og nu er det nærmest det omvendte problem. Min appetit er næsten forsvundet og jeg må huske mig selv på at spise et godt morgenmåltid, da jeg ellers bliver utilpas senere på dagen. Man kan sige at jo mindre man tager på under graviditeten, jo mindre skal man slås med efter man har født. MEN jeg har også den holdning at man tager det på man tager på og i denne runde tredje graviditet, havde jeg besluttet mig for at det med mad IKKE skulle være en bekymring andet end at jeg ville prøve at spise ting, der var ekstra godt for min krop og baby. Jeg vidste at jeg havde taget en del på og jeg var indstillet på at jeg ville blive stor denne gang.\nMed Albert som var min første tog jeg 18 kg på, med min nr 2 tog jeg kun 9 kg på (hvilket skyldes at jeg havde en ret stressende graviditet OG bar rundt på baby nr 1 24/7) så en 18-20 kg er det mindste jeg havde forventet. Derfor kom det også som en stor overraskelse, da jeg forleden hoppede på vægten og opdagede at jeg har tabt mig 5 kg på kun 3 uger, dvs. jeg nu er nede på 64 kg. Det har jeg alligevel ikke prøvet før. Det skal selvfølgelig helst ikke blive ved at gå ned af med vægten. Jeg har det godt og prøver også at træne lidt bækkenløsnings-venlig træning og det hjælper afsindig meget på kroppen at gå i spa.\nDe charmerende og vel glemte kropsudsving er så småt ved at melde sig på banen. Jeg har i denne uge haft en del sure opstød og hård mave har også vist sit grimme ansigt. Min hud i ansiget skaber sig som var jeg en 14 årig teenage pige hånd i hånd med mit humør. Jeg er for det meste en glad mama, men engang imellem får jeg lige en meltdown over FULDSTÆNDIGE latterlige ting.\nMin søde mand havde eksempelvis helt uvidende om den forestående konsekvens, taget den sidste mælk og det var jo lige nøjagtig den mælk JEG skule have haft til min morgenmad. Jeg vågnede med en voldsom kakao craving. Det var det første og det eneste jeg tænkte på, da jeg slog øjnene op. Intet var vigtigere og så måtte verdens død og ødelæggelse vente, for jeg skulle have kakao og jeg sprang helt glad ud i køkkenet for at bælde et glas. Jeg kunne næste smage den iskolde søde kakao i min knastørre mund…. og så var der ingen mælk!!!!!! Jeg HAVDE jo sagt til manden at han ikke måtte tage det sidste mælk, da den var usigelig vigtig for mig om morgenen (men sådan noget kan man jo godt lige glemme i farten) og så skete det….meltdown lige der i bar røv og hængepatter foran køleksabet (tøj havde jeg ikke haft tid til at tage på. Kakaoen var prioritering nummer 1) Blodet bobler i mine åre af raseri og jeg tramper som 10 vilde elefanter ind i soveværelset og skælder og smælder og får da lige proklameret at han da heller ikke kan finde ud af en skid….\nResten af morgenen gad jeg slet ikke snakke med ham og han gik en stor bue uden om den frådende flodhest af en galdning. Og så kørte han ellers lykkeligt på arbejde. Så sad fede Dorrit (mig) der i sofaen og gumlede lidt på min traumatiske morgen og min morgenbolle og i takt med at mit blodsukker blev normaliseret, var det som om at jeg fik mere klarhed over situationen og så meldte skammen sig. Ok ok ok…jeg var måske en aaaaanelse hysterisk og i samme sekund går døren op og min mand kommer pludselig hjem igen (Det var 30 min siden han kørte) han kommer målrettet ind i stuen og stiller sig overfor mig og jeg må lige synke min bolle og jeg når at tænke ? SÅ nu får jeg en giga velfortjent skideballe?. Jeg skal lige til at sige undskyld og så sætter han 4 liter mælk på sofabordet, han snurrer resolut rundt på hælen og kører igen…uden at sige et ord…. og jeg sidder tilbage med 4 liter mælk og en masse skam.\nJeg lavede hans favorit ret til aftensmad og var meeeeeget sød de efterfølgende dage og jeg er nu blevet tilgivet. Heldigvis er vi begge med årene blevet mere forstående, rummelige og gode til at sige undskyld og det gør bare dette hormon helvede en smule lettere for os alle sammen.\nVægttab, strithår & madglæde\nJeg har tænkt meget fordi jeg simpelthen er så ked af det. Her i efteråret gik jeg fra min kæreste efter en del år fordi det ikke længere fungerede. Meget kort tid efter var jeg sammen med en ny fyr, som jeg så i lidt tid… Trængte virkelig til den bekræftelse! Efter nogle måneder finder min Eks og jeg så småt sammen igen. Men det er svært! Han føler sig forrådt og enormt såret over at jeg kunne være sammen med en anden så kort tid efter og jeg er så inderligt ked af, at han er så ked af det. Men vi vil hinanden, det tager bare lang tid og gør ondt. Vi er ikke officielt kærester, men er kærester.. Han har lidt svært ved at stole på mig og det der skete forfølger os begge, men så tænkte jeg på om du kunne komme med gode råd? Du er jo også gået tilbage til en eks. (Egentlig synes jeg folk generelt gør det til noget negativt at gå tilbage til en eks – hvilket jeg slet ikke forstår! Vores forhold er i hvert fald blevet meget bedre. Vi ved hvad vi vil og sætter pris på hinanden!). Men hvordan går man tilbage til en eks med den negative bagage, der nu en gang kommer med? Hvordan tilgiver man sig selv for at gøre sin partner så ked af det? Hvordan skaber man tilliden igen? Uh.. Jeg ville sådan ønske at vi bare havde holdt sammen og så alligevel ikke, for så tror jeg ikke på, at vi havde været glade begge to.. Det gør ondt. Håber du kan hjælpe!!\nJeg elsker at læse din ærlige tilgang til det hele.\nDet er ikke kun hårdt for den gravide men omgivelserne 🙂\nJeg er sikker på han overlever, og får et ekstra kram <3\nNår du ikke er gravid og da du var yndre og model – tænker/tænkte du så meget over hvad du spiser?\nDu har jo den smukkeste krop som alle drømmer om så lidt gode råd eller et indlæg om din modelkarriere med kost og motion kunne være spændende at læse om 🙂\nDu er godt nok den sjoveste blogger jeg følger haha! Dine billeder får virkelig smiley frem\nTak for din ærlige gengivelse af hvordan en graviditet (også) kan være! 😉\nFørst af alt – tak for et rigtig godt grin Fede Dorrit 🙂\nJeg kan lige se dig for mig, ha ha og så får du endda 4 liter mælk\nKender godt det med at man overreagerer og bagefter skammer sig en lille smule, du har dog dine graviditetshormoner som undskyldning, det kan jeg ikke bruge, måske jeg kan bruge overgangsalder.\nJeg synes, det er rigtig spændende at følge din blog og dine børn, selv om mine forlængst er voksne. Jeg elsker dine måde at skrive på og du får mig tit til at grine.\nHåber din graviditet går rigtig godt, du er i hvert fald super smuk – også som gravid.\nAlt godt til dig fremover.\nTusind tak hehehe godt at man kan grine lidt af sig selv ellers ville det blive et meget langt liv ik:)\nMå man spørge hvad det er for et fikst kamera du har?\nHejsa det er et Olympus:)\nHehe, don’t mess with the pregnant woman!\nMan behøver ikke være gravid for at få voldsomme humørudbrud, Sarah – men tak for et godt grin 😀\nMå du og din familie få en lækker dag!\nAltså.... Alma og jeg er lige blevet enige om at det simpelthen ikke kan være rigtigt at cafe MoJo inde i Gothersgade i kbh ikke …


Modul om dobbeltfokuseret alkoholbehandling (Modul i Uddannelse i offentlig ambulant alkoholbehandling) | COK – Center for Offentlig Kompetenceudvikling\nUddannelsen er målrettet alkoholbehandlere i offentligt ambulant regi og har som formål at styrke den enkelte behandlers kompetence i dobbeltfokuseret behandling.\nFormålet er at give kursisterne basale kompetencer i at gennemføre alkoholbehandling med dobbeltbelastede klienter, sideløbende behandle deres psykiske komorbiditet, hvor dette er indenfor misbrugsbehandlingens rammer, og opnå forståelse for, hvornår det er betimeligt at inddrage/henvise til eksterne samarbejdspartnere indenfor psykiatri eller specialiseret døgnbehandling.\nKompetencemålet er, at den enkelte deltager sættes i stand til:\nat identificere og beskrive dobbeltbelastning\nat forstå dynamikken mellem rus og personlighed samt rusens funktion ved forskellige symptomlidelser\nat opnå et kendskab til og færdigheder i at følge manual- og protokolanvisninger for behandling af mennesker med dobbeltbelastning af gængs art\nat anvende personlighedsguidet strategi som grundlag for kollegialt samarbejde\nI et typisk ambulant behandlingscenter vil omkring halvdelen af klientellet være dobbeltbelastet. Det vil sige, at de ved siden af deres afhængighed har en personlighedsforstyrrelse eller en psykisk symptomlidelse som f.eks. ADHD, angst eller depression.\nDobbeltbelastede klienter har svært ved at få udbytte af behandling, fordi deres emotionelle, kognitive eller relationelle vanskeligheder kan spænde ben for gennemførelsen af behandlingen. De betragtes ofte som vanskelige, fordi deres kontaktmåde stiller store krav til de mennesker, der er omkring dem, herunder behandlere. Konsekvenserne er ofte, at den terapeutiske relation er opslidende, og at behandlingen ikke har fuld gennemslagskraft.\nErfaringer viser, at et dobbelt fokus i behandlingen, dvs. at have opmærksomheden rettet på både afhængigheden og personlighedsmønster/symptomlidelse, er et nyttigt holdepunkt for, at behandleren finder den bedst mulige kontaktstrategi og fokusering i behandlingsforløbet. Det betyder bedre fastholdelse af en konstruktiv terapirelation, højere gennemførelsesrate og større sandsynlighed for et godt behandlingsresultat.\nModulet sigter på at styrke deltagernes evne til at se "the person behind the illness" ved hjælp af et personlighedsguidet kognitiv-terapeutisk udgangspunkt. Der undervises og trænes i metoder til iagttagelse, identifikation og beskrivelse af psykisk komorbiditet samt i prototypiske tilgange til forskellige personlighedsmønstre. Der gennemgås bi-protokoller for de hyppigst forekommende symptomlidelser blandt alkoholafhængige, det vil sige, hvad man som alkoholbehandler skal foretage af grundlæggende tiltag ved tilstedeværelse af forskellige konkrete lidelser.\nModulet er bygget op om en grundlæggende personlighedsguidet referenceramme med indlæring af redskaber til at se klart og handle adækvat i forhold til de mest gængse former for dobbeltbelastning. Der præsenteres basale – need to do – protokoller for specifikke former for komorbiditet.\nModulet varer 7 dage, fordelt på 5 undervisningsgange af 2 dage (internater) og 3 dage (enkeltdage).\nDer veksles mellem teorioplæg, gruppeøvelser og casearbejde. Der indgår aktuelle klienter som frivllige, informerede figuranter i forskellige iagttagelses- og udredningsøvelser, og modulet afholdes derfor på Ringgården - Nationalt Kompetencecenter for Dobbetlfokuseret Afhængighedsbehandling, hvor klienterne er indskrevet.\nNielsen, P, Damsted, I. & Moesgaard, K.: Projekt ALF – alkohol- og livsfokusering (2002).\nNielsen, P. & Røjskjær, S.: Dobbeltbelastning i alkoholbehandling - Udredning og tilgang (2017)\nPer Nielsen, Steffen Røjskjær og Heidi Mouritsen.\nUnderviserne er alle ansat eller tilknyttet Ringgården – Nationalt Kompetencecenter for Dobbeltfokuseret Afhængighedsbehandling.


Selvudvikling Arkiv - Side 2 af 3 - Pretty Paradox\nForside / Selvudvikling (Side 2)\nSidste uge tog jeg fat i et teoretisk emne, der drejer sig om hvordan vi dannes som mennesker. Et emne som er vigtigt for mig, da den ligger til grund for en stor del af den måde jeg forholder mig til selvudvikling på. Min hensigt er at dele både af den viden jeg har om …\nForan mig står en blank side. Det næste blogindlæg skal skrives. Ideerne er der, men er uklare, flyvske, sammenblandede. Nå ja, fri-skrivning! Det plejer at virke. Jeg prøver igen. Ordene er åbenbart uvenner med mig for tiden. De kommer tungt og besværligt. Tankerne er fortsat kaotiske og vil forskellige ting på en gang. Jeg bider …\nFor over 9 år siden besluttede min mand og jeg at skille os af med vores fjernsyn. Slut med forstyrrende baggrundsstøj, endeløse reklamer og meningsløs reality-tv. Indrømmet, vi ville nok ikke have gjort det, hvis ikke internettet var der til at opfylde vores behov for underholdning og nyhedsopdatering. Forskellen var blot at internettet ikke kørte …\nMed afsæt i det tidligere blogindlæg ’FOMO, decision fatigue og værdier’ om hvordan vi kan bruge værdier til at navigere i livet, blev jeg inspireret til at skrive om en af mine kerneværdier, tillid. Jeg vil forsøge at skildre hvad det betyder at have tillid som en værdi, og hvordan det kan omdanne vores indstilling …\nBliver du også overvældet af alle de valg og beslutninger der skal tages i alle mulige sammenhænge? Hvilken uddannelse skal jeg vælge? Hvilken tøjstil skal jeg anlægge? Hvilken diæt jeg skal følge? Hvilket socialt medie skal man være på? Hvilken gruppe skal man identificere sig med? Hvilke mål skal jeg stræbe efter? Hvis der er …


Historien om K.E. Løgstrup af Ole Jensen (Bog, Indbundet)\n> Bøger>Historien om K.E. Løgstrup\nHistorien om K.E. Løgstrup (Bog, Indbundet)\n»Så brilliant udført, at jeg godt tør sige, at dette ganske enkelt er bogen for enhver begynder udi den løgstrupske filosofi ... bogen er den klareste og mest pædagogiske fremstilling af Løgstrups tænkning hidtil.«\n»Et blivende hovedværk i den efterhånden omfattende Løgstrup-litteratur ... stramt og velkomponeret, begejstret og indviet ... Nye Løgstrup-læsere kan begynde her og gamle fortsætte.«\n»Ole Jensens introduktion til K.E. Løgstrup er i sjælden grad god og medrivende og gjort i ét stykke * * * * * * (6 stjerner!)«\n»Et facetteret billede af manden og en glimrende indføring i hans originale bidrag til filosofi og teologi«\n»Fungerer eminent som en indføring i Løgstrups teologi ... (Ole Jensens bog) er præget af et stort kendskab til stoffet samt en lige så stor kærlighed til K.E. Løgstrup, og der er tale om en imponerende klar gengivelse af et uhyre omfangsrigt tankeunivers. Løgstrup er svær at læse, men med Historien om K.E. Løgstrup er læseren hjulpet rigtig godt på vej til en forståelse af, hvad Løgstrup egentlig var ude på.«\n- Sørine Gotfredsen, Kristeligt Dagblad